Prilog 1

OBRAZLOŽENJE

UZ POLUGODIŠNJI IZVJEŠTAJ

O IZVRŠENJU PRORAČUNA GRADA BUZETA

ZA RAZDOBLJE SIJEČANJ – LIPANJ 2022. GODINE

**SADRŽAJ**

[1 OBRAZLOŽENJE OPĆEG DIJELA 1](#_Toc115438405)

[1.1 Prihodi i primici 2](#_Toc115438406)

[1.2 Rashodi i izdaci 6](#_Toc115438407)

[1.3 Prikaz manjka/viška 8](#_Toc115438408)

[2 OBRZLOŽENJE POSEBNOG DIJELA 9](#_Toc115438409)

[2.1 Razdjel 200 – Upravni odjel za opće poslove, društvene djelatnosti i razvojne projekte 10](#_Toc115438410)

[2.2 Razdjel 300 – Upravni odjel za financije i gospodarstvo 28](#_Toc115438411)

[2.3 Razdjel 400 – Upravni odjel za gospodarenje prostorom 31](#_Toc115438412)

Zakonom o proračunu (Narodne novine, br. 144/21) i Pravilnikom o polugodišnjem i godišnjem izvještaju o izvršenju proračuna (Narodne novine, br. 24/13, 102/17, 1/20 i 147/20) propisana je obveza sastavljanja i podnošenja polugodišnjeg izvještaja o izvršenju proračuna za razdoblje od 01. siječnja do 30. lipnja tekuće proračunske godine na donošenje predstavničkom tijelu jedinice lokalne i područne (regionalne) samouprave.

Sadržaj polugodišnjeg izvještaja o izvršenju proračuna propisan je čl. 76. Zakona o proračunu u kojim je utvrđeno da polugodišnji izvještaj o izvršenju proračuna sadrži opći i posebni dio, obrazloženje i posebne izvještaje.

Sadržaj *općeg djela* polugodišnjeg izvještaja o izvršenju proračuna, propisan je čl. 77. Zakona o proračunu (NN 144/21) i sadrži sažetak računa prihoda i rashoda i računa financiranja te račun prihoda i rashoda i račun financiranja.

Sadržaj *posebnog dijela* propisan je čl. 78. Zakona o proračunu (NN 144/21) i sadrži izvršenje rashoda i izdataka proračuna po organizacijskoj klasifikaciji, izvorima financiranja i ekonomskoj klasifikaciji raspoređenih u programe koji se sastoje od aktivnosti i projekata.

*Obrazloženje* polugodišnjeg proračuna propisano je čl. 79. Zakona o proračunu (NN 144/21) i sastoji se od obrazloženja općeg dijela i posebnog dijela izvršenja proračuna.

Člankom 80. Zakona o proračunu (144/21) utvrđeno je da *posebni izvještaji* iz čl. 76 Zakona o proračunu u polugodišnjem izvještaju o izvršenu proračuna su izvještaj o korištenju proračunske zalihe, izvještaj o zaduživanju na domaćem i stranom tržištu novca i kapitala te izvještaj o danim jamstvima i plaćanjima po protestiranim jamstvima.

U skladu s odredbama Zakona i Pravilnika u općem i posebnom dijelu Proračuna prikazani su podaci o planiranim prihodima i primicima te rashodima i izdacima kroz izvorni plan i tekući plan, te podaci o izvršenju u razdoblju od 01. siječnja do 30. lipnja godine. U općem dijelu prikazani su i uspoređeni podaci s izvršenjem proračuna u prvom polugodištu 2021. godine.

# OBRAZLOŽENJE OPĆEG DIJELA

Proračun Grada Buzeta za 2022. godinu (''Službene novine Grada Buzeta'', broj 10/21.) donesen je 22. prosinca 2021. godine u iznosu od 54.279.722,18 kuna. Prvim izmjenama i dopunama (''Službene novine Grada Buzeta'', broj 05/22.) Proračun je uvećan za 6.842.913,05 kuna u što je uključena razlika viška prihoda iz 2021. godine iz gradskog proračuna te proračunskih korisnika pa planirani proračunski prihodi i rashodi sveukupno iznose 61.122.635,23 kuna.

U konsolidirani polugodišnji izvještaj o izvršavanju Proračuna Grada Buzeta za razdoblje 1.1. do 30.6.2022. godine uključeni su svi prihodi i rashodi za sva 4 proračunska korisnika Grada Buzeta (Javna vatrogasna postrojba, Dječji vrtić ''Grdelin'', Pučko otvoreno učilište i Dom za starije osobe Buzet) te 11 Mjesnih odbora bez obzira što i dalje imaju svoje žiro-račune, pa nema novčanog tijeka kroz gradski proračun.

Financiranje javnih rashoda u prvom polugodištu 2022. godine izvršeno je temeljem Proračuna Grada Buzeta (''Službene novine Grada Buzeta'' broj 10/21 i 5/22).

Ostvarenje prihoda i rashoda u izvještajnom razdoblju:

|  |  |
| --- | --- |
| **OPIS** | **OSTVARENJE 1-6/2022.** |
| Ukupni prihodi | 18.574.183,64 |
| Ukupni rashodi | 17.651.353,80 |
| **Višak** | **922.829,84** |
| Primici od financijske imovine | 0,00 |
| Izdaci za financijsku imovinu i otplate zajmova | 261.250,00 |
| **Neto zaduživanje** | **-261.250,00** |
| **Višak iz prethodne godine** | **5.592.066,55** |
| **REZULTAT GODINE** (Višak + Neto zaduživanje + Višak iz prethodne godine) | **6.253.646,39** |

## Prihodi i primici

Ukupno planirani prihodi i primici Grada Buzeta za 2022 godinu su 61.122.635,23 kune. U iznos je uključen i višak iz prethodne godine. Ukupni prihodi Proračuna i proračunskih korisnika za razdoblje siječanj – lipanj 2022. godine s uključenim viškom iz prethodne godine ostvareni su u iznosu od 24.166.250,19 kuna tj. realizirano je 39,54% godišnjeg plana.

U tablici je prikazana usporedba ostvarenih prihoda s tekućim planom za 2022. godinu i izvršenjem za prvo polugodište 2021. godine:

|  |  |  |  |  |  |
| --- | --- | --- | --- | --- | --- |
| Opis prihoda i primitaka | Izvršenje 2021. | Tekući plan 2022. | Izvršenje 2022. | Indeks 4/3 | Indeks 4/2 |
| 1 | 2 | 3 | 4 | 5 | 6 |
| Ukupno | 20.535.172,24 | 61.122.635,23 | 24.166.250,19 | 39,54% | 117,68% |
| Prihodi poslovanja | 16.579.352,27 | 43.376.235,34 | 17.408.137,26 | 40,13% | 105,00% |
| Prihodi od poreza | 8.513.142,49 | 15.160.060,00 | 8.814.758,84 | 58,14% | 103,54% |
| Pomoći iz inozemstva i od subjekata unutar općeg proračuna | 2.319.141,82 | 13.774.057,84 | 2.304.913,60 | 16,73% | 99,39% |
| Prihodi od imovine | 480.604,12 | 1.280.628,00 | 428.853,72 | 33,49% | 89,23% |
| Prihodi od upravnih i administrativnih pristojbi, pristojbi po posebnim propisima i naknada | 4.392.024,22 | 12.689.489,50 | 5.706.285,76 | 44,97% | 129,92% |
| Prihodi od prodaje proizvoda i robe te pruženih usluga i prihodi od donacija | 874.439,62 | 472.000,00 | 149.326,34 | 31,64% | 17,08% |
| Kazne, upravne mjere i ostali prihodi | 0,00 | 0,00 | 3.999,00 | 100,00% | 100,00% |
| Prihodi od prodaje nefinancijske imovine | 95.061,61 | 1.121.000,00 | 1.166.046,38 | 104,02% | 1226,62% |
| Prihodi od prodaje neproizvedene dugotrajne imovine | 336,08 | 1.001.000,00 | 1.098.522,42 | 109,74% | 326863,37% |
| Prihodi od prodaje proizvedene dugotrajne imovine | 94.725,53 | 120.000,00 | 67.523,96 | 56,27% | 71,28% |
| Primici od financijske imovine i zaduživanja | 0,00 | 11.033.333,34 | 0,00 | 0,00% | 0,00% |
| Primici od zaduživanja | 0,00 | 11.033.333,34 | 0,00 | 0,00% | 0,00% |
| Višak prihoda iz prethodne godine | 3.860.758,36 | 5.592.066,55 | 5.592.066,55 | 100,00% | 144,84% |

Ostvareni **prihodi poslovanja** u promatranom periodu su 17.408.137,26 kuna ili 40,13% od planiranih za 2022. godinu i 5% su veći u odnosu na realizirane u istom periodu 2021. godine. Objašnjenje pojedine vrste prihoda unutar ove skupine slijedi u nastavku.

1. **Prihodi od poreza** realizirani su u iznosu od 8.814.758,84 kuna ili 58,14% u odnosu na godišnji plan, a u odnosu na isti period 2021 godine veći su za 3,54%. Prihodi od poreza sastoje se od *prihoda od poreza i prireza na dohodak*, koji su realizirani u iznosu od 7.663.981,42 kune i najznačajniji su prihodi skupine prihoda od poreza s udjelom od 86,94%; *poreza na imovinu* (porez na promet nekretnina i porez na nepokretnu imovinu), koji je realiziran u iznosu od 1.066.830,57 kuna i njegov udio u ovoj skupini prihoda od poreza iznosi 12,10%; *poreza na robu i usluge* koji su realizirani u iznosu od 83.946,85 kuna i u ovoj skupini sudjeluju s udjelom od 0,95%. Porez na dohodak je zajednički prihod grada, županije i decentraliziranih funkcija prema Zakonu o financiranju jedinica lokalne i područne (regionalne) samouprave (NN 127/17. i 138/20.). Prema obavijesti dobivenoj od Porezne uprave, očekivani povrati – uplate u 2022. godini po godišnjem obračunu poreza i prireza na dohodak za 2021. godinu iznose 928.441,62 kune, a razlika za povrat 2.625.918,35 kuna. Uplate, odnosno povrati poreza po godišnjim poreznim prijavama izvršavaju se u % učešća u zajedničkom prihodu od poreza na dohodak, te se najveći dio povrata izvršava tijekom svibnja – lipnja 2022. godine što nije utjecalo na realizaciju prihoda od poreza na dohodak u izvještajnom razdoblju. Najveći udio o prihodima od poreza na imovinu čini porez na promet nekretnina koji se obračunava po stopi 3% na tržišnu vrijednost nekretnine u trenutku nastanka porezne obveze, obračunava ga Porezna uprava i u cijelosti je prihod proračuna Grada Buzeta, nadalje porez od imovine čini i porez na kuće za odmor te porez na korištenje javne površine, kao i porez na potrošnju. Odlukom o gradskim porezima Grada Buzeta, vlastiti su porezi Grada.

|  |  |  |  |  |  |
| --- | --- | --- | --- | --- | --- |
| **Račun / opis** | **Izvršenje 2021.** | **Tekući plan 2022.** | **Izvršenje 2022.** | **Indeks 4/1** | **Indeks 4/3** |
|  | **1** | **3** | **4** | **5** | **6** |
| **61 Prihodi od poreza**  | **8.513.142,49** | **15.160.060,00** | **8.814.758,84** | **103,54%** | **58,14%** |
| **611 Porez i prirez na dohodak**  | **7.857.486,84** | **13.832.700,00** | **7.663.981,42** | **97,54%** | **55,40%** |
| 6111 Porez i prirez na dohodak od nesamostalnog rada  | 7.707.024,20 |   | 7.315.840,21 | 94,92% | 0,00% |
| 6112 Porez i prirez na dohodak od samostalnih djelatnosti  | 884.165,48 |   | 907.337,10 | 102,62% | 0,00% |
| 6113 Porez i prirez na dohodak od imovine i imovinskih prava | 272.551,44 |   | 450.334,38 | 165,23% | 0,00% |
| 6114 Porez i prirez na dohodak od kapitala  | 201.391,23 |   | 295.343,39 | 146,65% | 0,00% |
| 6115 Porez i prirez na dohodak po godišnjoj prijavi  | 762.918,52 |   | 579.859,19 | 76,01% | 0,00% |
| 6117 Povrat poreza i prireza na dohodak po godišnjoj prijavi | -1.970.564,03 |   | -1.884.732,85 | 95,64% | 0,00% |
| **613 Porezi na imovinu**  | **626.956,03** | **1.227.360,00** | **1.066.830,57** | **170,16%** | **86,92%** |
| 6131 Stalni porezi na nepokretnu imovinu (zemlju, zgrade, kuće i ostalo)  | 3.710,00 |   | 60.729,11 | 1636,90% | 0,00% |
| 6134 Povremeni porezi na imovinu  | 623.246,03 |   | 1.006.101,46 | 161,43% | 0,00% |
| **614 Porezi na robu i usluge** | **28.699,62** | **100.000,00** | **83.946,85** | **292,50%** | **83,95%** |
| 6142 Porez na promet  | 28.699,62 |   | 83.946,85 | 292,50% | 0,00% |

1. **Pomoći iz inozemstva i od subjekata unutar općeg proračun** realizirane su u promatranom periodu u iznosu od 2.304.913,60 kuna ili 16,73% planiranih sredstava 2022. Ostvarene pomoći odnose se na pomoći izravnanja za decentralizirane funkcije u iznosu 1.202.414,74 kune, pomoći proračunu iz drugih proračuna 611.228,10 kuna te pomoći iz državnog proračuna temeljem prijenosa EU sredstava 491.270,76 kuna, po zatraženim ZNS-ovima. Najveće odstupanje u odnosu na plan 2022 odnosi se na bespovratna sredstva EU za dogradnju Doma za starije, koja će se uvelike realizirati u drugoj polovici godine po zatraženim ZNS-ovima, te pomoći za dogradnju dječjeg vrtića Grdelin, koja će se realizirati po poslanom zadnjem ZNS-u i sredstva za dječje igralište u Sjevernoj zoni čija se uplata očekuje u drugoj polovici 2022, te tekuća pomoć od FZOEU za GIS čija će se isplata zatražiti po implementaciji aplikacije.

|  |  |  |  |  |  |
| --- | --- | --- | --- | --- | --- |
| **Račun / opis** | **Izvršenje 2021.** | **Tekući plan 2022.** | **Izvršenje 2022.** | **Indeks 4/1** | **Indeks 4/3** |
|  | **1** | **3** | **4** | **5** | **6** |
| **63 Pomoći iz inozemstva i od subjekata unutar općeg proračuna** | **2.319.141,82** | **13.774.057,84** | **2.304.913,60** | **99,39%** | **16,73%** |
| **633 Pomoći proračunu iz drugih proračuna** | **1.077.896,55** | **2.984.990,00** | **611.228,10** | **56,71%** | **20,48%** |
| 6331 Tekuće pomoći proračunu iz drugih proračuna | 1.061.896,55 |   | 595.228,10 | 56,05% | 0,00% |
| 6332 Kapitalne pomoći proračunu iz drugih proračuna | 16.000,00 |   | 16.000,00 | 100,00% | 0,00% |
| **635 Pomoći izravnanja za decentralizirane funkcije**  | **1.201.473,33** | **2.463.042,00** | **1.202.414,74** | **100,08%** | **48,82%** |
| 6351 Tekuće pomoći izravnanja za decentralizirane funkcije  | 1.201.473,33 |   | 1.202.414,74 | 100,08% | 0,00% |
| **636 Pomoći proračunskim korisnicima iz proračuna koji im nije nadležan** |  | **2.000,00** |  | **0,00%** | **0,00%** |
| **638 Pomoći iz državnog proračuna temeljem prijenosa EU sredstava** | **39.771,94** | **8.324.025,84** | **491.270,76** | **1235,22%** | **5,90%** |
| 6381 Tekuće pomoći iz državnog proračuna temeljem prijenosa EU sredstava | 10.801,95 |   | 88.162,45 | 816,17% | 0,00% |
| 6382 Kapitalne pomoći iz državnog proračuna temeljem prijenosa EU sredstava | 28.969,99 |   | 403.108,31 | 1391,47% | 0,00% |

1. **Prihodi od imovine** ostvareni su u iznosu od 428.853,72 kune ili 33,49% u odnosu na plan. Najznačajnije prihode od imovine čine prihodi od nefinancijske imovine, odnosno prihodi od zakupa nekretnina, građevinskog zemljišta, javnih površina, stanova te naknada za pravo služnosti. Prihodi od zakupa nekretnina ostvareni su u iznosu od 200.86,06 kn, a njihov udio u ostvarenim prihodima od nefinancijske imovine iznosi 46,85%. Prihodi od naknade za nezakonito izgrađene zgrade ostvareni su u iznosu 2.768,61 kn ili 3% u odnosu na plan.
2. **Prihodi od upravnih pristojbi i administrativnih pristojbi, pristojbi po posebnim propisima i naknada** planirani su u iznosu od 12.689.489,50 kn, a ostvareni u iznosu 5.706.285,76 kn ili 44,97%, ali i 23,92% više u odnosu na isto razdoblje 2021. godine.

|  |  |  |  |  |  |
| --- | --- | --- | --- | --- | --- |
| **Račun / opis** | **Izvršenje 2021.** | **Tekući plan 2022.** | **Izvršenje 2022.** | **Indeks 4/1** | **Indeks 4/3** |
|  | **1** | **2** | **3** | **4** | **5** |
| **65 Prihodi od upravnih i administrativnih pristojbi, pristojbi po posebnim propisima i naknada** | **4.392.024,22** | **12.689.489,50** | **5.706.285,76** | **129,92%** | **44,97%** |
| **651 Upravne i administrativne pristojbe** | **23.762,58** | **560.000,00** | **16.266,23** | **68,45%** | **2,90%** |
| 6512 Županijske, gradske i općinske pristojbe i naknade | 15.198,24 |   | 2.317,48 | 15,25% | 0,00% |
| 6514 Ostale pristojbe i naknade | 8.564,34 |   | 13.948,75 | 162,87% | 0,00% |
| **652 Prihodi po posebnim propisima** | **1.666.767,75** | **5.479.489,50** | **2.561.715,08** | **153,69%** | **46,75%** |
| 6522 Prihodi vodnog gospodarstva | 2.508,85 |   | 1.716,66 | 68,42% | 0,00% |
| 6524 Doprinosi za šume | 2.218,94 |   | 355,82 | 16,04% | 0,00% |
| 6526 Ostali nespomenuti prihodi | 1.662.039,96 |   | 2.559.642,60 | 154,01% | 0,00% |
| **653 Komunalni doprinosi i naknade** | **2.701.493,89** | **6.650.000,00** | **3.128.304,45** | **115,80%** | **47,04%** |
| 6531 Komunalni doprinosi | 112.998,86 |   | 245.257,05 | 217,04% | 0,00% |
| 6532 Komunalne naknade | 2.588.495,03 |   | 2.883.047,40 | 111,38% | 0,00% |

Najznačajniji prihod s ovog naslova je komunalna naknada koja je ostvarena u visini od 3.128.304,45 i premašila je prošlogodišnje ostvarenje za 11,38%. Prihod od naknade za neizgrađeno građevinsko zemljište planirani su na Upravnim i administrativnim pristojbama u iznosu 500.000,00 kuna i njihova se naplata očekuje u drugoj polovici drugog polugodišta ove godine.

1. **Prihodi od prodaje proizvoda i robe te pruženih usluga i prihodi od donacija** ostvareni su 31,64% u odnosu na plan i najvećim se dijelom odnose na prihod od pruženih usluga.
2. **Kazne, upravne mjere i ostali prihodi** ostvareni su u iznosu od 3999,00 kn.

Ostvareni **prihodi od prodaje nefinancijske imovine** u promatranom periodu su 1.166.046,38 kn ili 4,02% od planiranih za 2022. godinu. Objašnjenje pojedine vrste prihoda unutar ove skupine slijedi u nastavku.

|  |  |  |  |  |  |
| --- | --- | --- | --- | --- | --- |
| **Račun / opis** | **Izvršenje 2021.** | **Tekući plan 2022.** | **Izvršenje 2022.** | **Indeks 4/1** | **Indeks 4/3** |
|  | **1** | **3** | **4** | **5** | **6** |
| 7 Prihodi od prodaje nefinancijske imovine | 95.061,61 | 1.121.000,00 | 1.166.046,38 | 1226,62% | 104,02% |
| 71 Prihodi od prodaje neproizvedene dugotrajne imovine | 336,08 | 1.001.000,00 | 1.098.522,42 | 326863,4% | 109,74% |
| 72 Prihodi od prodaje proizvedene dugotrajne imovine | 94.725,53 | 120.000,00 | 67.523,96 | 71,28% | 56,27% |

1. **Prihodi od prodaje neproizvedene dugotrajne imovine** ostvareni su u iznosu od 1.098.522,42 kn ili 109,74% u odnosu na plan.
2. **Prihodi od prodaje proizvedene dugotrajne imovine** ostvareni su u iznosu 67.523,96 kn ili 56,27% u odnosnu na plan, odnosno manji su za 28,72% u odnosu na isto razdoblje prošle godine.

**Primici od financijske imovine i zaduživanja** planirani su u iznosu od 11.033.333,34 kn što je povećanje u odnosu na Izvorni plan za 3.500.000,00 kn. Do povećanja je došlo iz razloga jer je Grad Buzet u prvom polugodištu planirao zaduženje po osnovi kredita za rekonstrukciju javne rasvjete, no prihodi se u tom razdoblju nisu ostvarili jer do kraja lipnja Grad Buzet nije ishodovao suglasnost Vlade na zaduženje.

## Rashodi i izdaci

Ukupni ostvareni rashodi za razdoblje siječanj – lipanj 2022. godine iznose 17.651.353,80 kn ili 29,13% tekućeg plana i veći su za 2,61% u odnosu na isto razdoblje 2021. godine. Izdaci su ostvareni u iznosu 261.250,00 kn te su identični ostvarenju iz prošle godine u istom promatranom razdoblju, odnosno nije došlo do promjena.

|  |  |  |  |  |  |
| --- | --- | --- | --- | --- | --- |
| **Račun / opis** | **Izvršenje 2021.** | **Tekući plan 2022.** | **Izvršenje 2022.** | **Indeks 4/1** | **Indeks 4/3** |
|  | **1** | **3** | **4** | **5** | **6** |
| **UKUPNO** | **17.202.751,56** | **53.757.222,18** | **60.600.135,23** | **102,61%** | **29,13%** |
| **3 Rashodi poslovanja** | **14.775.077,78** | **37.777.060,85** | **15.073.936,13** | **102,02%** | **39,90%** |
| 31 Rashodi za zaposlene  | 6.933.177,90 | 15.649.300,39 | 7.069.696,84 | 101,97% | 45,18% |
| 32 Materijalni rashodi  | 5.360.591,29 | 14.141.319,45 | 5.389.560,80 | 100,54% | 38,11% |
| 34 Financijski rashodi | 73.397,19 | 382.617,28 | 55.246,93 | 75,27% | 14,44% |
| 35 Subvencije | 183.634,32 | 360.000,00 | 144.503,37 | 78,69% | 40,14% |
| 36 Pomoći dane u inozemstvo i unutar općeg proračuna | 472.246,40 | 1.318.254,88 | 602.950,26 | 127,68% | 45,74% |
| 37 Naknade građanima i kućanstvima na temelju osiguranja i druge naknade | 457.922,88 | 1.038.500,00 | 488.559,00 | 106,69% | 47,04% |
| 38 Ostali rashodi | 1.294.107,80 | 4.887.068,85 | 1.323.418,93 | 102,26% | 27,08% |
| **4 Rashodi za nabavu nefinancijske imovine** | **2.427.673,78** | **22.823.074,38** | **2.577.417,67** | **106,17%** | **11,29%** |
| 41 Rashodi za nabavu neproizvedene dugotrajne imovine | 195.162,36 | 3.441.605,00 | 1.038.050,87 | 531,89% | 30,16% |
| 42 Rashodi za nabavu proizvedene dugotrajne imovine | 774.139,73 | 19.346.469,38 | 1.539.366,80 | 198,85% | 7,96% |
| 45 Rashodi za dodatna ulaganja na nefinancijskoj imovini | 1.458.371,69 | 35.000,00 |   | 0,00% | 0,00% |

Ostvareni **rashodi poslovanja** iznose 15.073.936,13 kn ili 39,9% plana za 2022. godinu i 2,02% su veći u odnosnu na realizirane u istom periodu 2021. godine. U nastavku slijedi pregled svih rashoda unutar ove skupine. Rashodi poslovanja sastoje se rashoda za zaposlene, materijalnih rashoda, financijskih, subvencija, pomoći danih u inozemstvo i unutar općeg proračuna, naknada građanima i kućanstvima na temelju osiguranja i drugih naknada te ostalih rashoda.

1. **Rashodi za zaposlene** planirani su u iznosu 16.649.300,39 kn, dok su ostvareni u iznosu 7.069.696,84 kn. Uz JLS, obuhvaćaju i sve proračunske korisnike Grada Buzeta. U odnosu na prethodno promatrano razdoblje veći su za 1,97%, dok je ostvarenje u planu 45,18%. Obuhvaćaju bruto plaće, ostale rashode za zaposlene i doprinose na plaće.
2. **Materijalni rashodi** ostvareni su u iznosu 5.389.560,80 kn ili 38,11% u odnosu na plan. Najveći udio u ostvarenju imaju rashodi za usluge (3.092.002,59 kn), zatim rashodi za materijal i energiju (1.431.349,66 kn), ostali nespomenuti rashodi poslovanja (438.115,85 kn) te naknade troškova zaposlenima (428.092,70 kn).
3. **Financijski rashodi** odnose se na Bankarske usluge i usluge platnog prometa, te kamate. Ostvareni su u iznosu 55.246,93 kn ili 14,44% u planiranim.
4. **Subvencije** su ostvarene u prvom polugodištu 2022. godine u iznosu 144.503,37 kn ili 22,48% u odnosu na planirano. Obuhvaćaju rashode iz programa Gospodarstva.
5. **Pomoći dane u inozemstvo i unutar općeg proračuna** obuhvaćaju rashode za Program gospodarstva i Predškolskog odgoja, kao i za Produženi boravak u osnovnoj školi. Ostvareni su 45,74% u odnosu na plan, a 27,68% u odnosnu na polugodišnje izvršenje za 2021. godinu.
6. **Naknade građanima i kućanstvima na temelju osiguranja i druge naknade** ostvarene su u iznosu 488.559,00 kn, 6,69% više nego na isto promatrano razdoblje u 2021. godini, a najveći udio u navedenom imaju stipendije sa 68,16%.
7. **Ostali rashodi** odnose se na *tekuće donacije* (aktivnosti provedbe programa: Organiziranje i provođenje zaštite od spašavanja, Razvoja civilnog društva, Javnih potreba u sportu, socijalnoj skrbi, zdravstvu, gospodarstvu, aktivnosti u turizmu, Grad prijatelj djece, Ostale potrebe u kulturi, aktivnosti političkih stranaka, zaštite prava nacionalnih manjina) i ostvarene su u iznosu 1.037.640,66 kn ili 36,40% u odnosu na plan, *kapitalne donacije* (sufinanciranje dokumentacije za energetsku obnovu) u iznosu 17.500,00 kn te *kapitalne pomoći* (Proširenje i rekonstrukcija groblja) ostvarene u iznosu 268.278,27 kn.

**Rashodi za nabavu nefinancijske imovine** ostvareni su u iznosu 2.577.417,67 kn ili 11,29% plana za 2022. godinu i veći su za 6,17% u odnosu na realizirane za isto polugodište 2021. godine. Sastoje se od rashoda za nabavu neproizvedene dugotrajne imovine, rashoda za nabavu proizvedene dugotrajne imovine te rashoda za dodatna ulaganja u nefinancijskoj imovini.

1. **Rashodi za nabavu neproizvedene dugotrajne imovine** ostvareni su u iznosu 1.038.050,87 kn što iznosi 30,16% plana. Najveći dio sredstava odnosi se na kupnju zemljišta.
2. **Rashodi za nabavu proizvedene dugotrajne imovine** ostvareni su u iznosu 1.539.366,80 kn ili 7,96% plana za 2022. godinu i veći su za 98,85% u odnosu na izvršenje polugodišnjeg obračuna proračuna za 2021. godinu. Navedena sredstva utrošila su se kroz program Unapređenje i poboljšanje izvaninstitucionalne skrbi za osobe treće životne dobi na području grada te za nabavku uredske opreme za poduzetnički inkubator Verzi.
3. **Rashodi za dodatna ulaganja na nefinancijskoj imovini** nisu se ostvarila u izvještajnom razdoblju.

**Izdaci za financijsku imovinu i otplate zajmova** ostvareni su u iznosu 261.250,00 kn, što je 50% u odnosu na plan za 2022. godinu.

## Prikaz manjka/viška

Višak prihoda za razdoblje siječanj – lipanj 2022. godine iznosi 922.829,84 kn kao razlika između ukupno ostvarenih prihoda od 18.574.183,64 kn i ukupno ostvarenih rashoda 17.651.353,80 kn.

Preneseni višak iz prethodne godine iznosi 5.592.066,55 kn što zajedno s ostvarenim prihodima od 922.829,84 kn u izvještajnom razdoblju predstavlja 6.253.646,39 kn viška prihoda nad rashodima.

# OBRZLOŽENJE POSEBNOG DIJELA

Izvršenje po organizacijskoj klasifikaciji daje prikaz izvršenja proračuna za razdoblje siječanj – lipanj po razdjelu i glavama. Ukupni rashodi od 17.912.603,80 kn izvršeni su kroz tri upravna odjela: Upravni odjel za opće poslove, društvene djelatnosti i razvojne projekte, Upravni odjel za financije i Upravni odjel za gospodarenje prostorom. Udio izvršenih rashoda Upravnog odjela za opće poslove, društvene djelatnosti i razvojne projekte u ukupnim izvršenim iznosi 72,03%, Upravni odjel za financije sudjeluje s 5,45% udjela, dok je Upravni odjel za gospodarenje prostorom ostvario 22,52% ukupno izvršenih što je i predočeno grafičkim prikazom.

Grafički prikaz predočuje izvršenje rashoda za razdoblje siječanj – lipanj 2022. godine te plan za 2022. godine po glavama. Glava 20002 predstavlja proračunskog korisnika Javnu vatrogasnu postaju, glava 200004 Dječji vrtić Grdelin, glava 20010 Dom za starije osobe Buzet, dok preostale tri glave predstavljaju pojedini upravni odjel Grada Buzeta.

U nastavku se daje obrazloženje po Upravnim odjelima Grada Buzeta o provođenju programa i realizaciji planiranih rashoda za te aktivnosti.

## Razdjel 200 – Upravni odjel za opće poslove, društvene djelatnosti i razvojne projekte

U nastavku donosimo obrazloženja i pregled realiziranih aktivnosti prema programima iz djelokruga Upravnoga odjela za opće poslove, društvene djelatnosti i razvojne projekte Grada Buzeta u prvoj polovici 2022. godine i izvješća proračunskih korisnika za navedeno razdoblje.

**Program: Javna uprava i administracija**

Kroz aktivnost Redovna djelatnost utrošena su sredstva za isplatu plaća i materijalnih prava za djelatnike Upravnog odjela za opće poslove, društvene djelatnosti i razvojne projekte te za rashode za materijal, energiju i usluge za redovno funkcioniranje cijele gradske uprave. Tijekom prve polovice 2022. godine nastupilo je nekoliko promjena vezanih uz službenike Upravnoga odjela za opće poslove, društvene djelatnosti i razvojne projekte: jedna je službenica sporazumno raskinula radni odnos, jedna je službenica bila na dugotrajnom bolovanju, a poslove je obavljala osoba zaposlena na određeno radno vrijeme i zaposlena je nova djelatnica u pisarnici na neodređeno radno vrijeme.

Planirane pozicije u proračunu koje se odnose na materijalne rashode realizirane su najvećim dijelom prema planu. Rashodi za materijal i energiju realizirani su u ukupnom iznosu od 99.989,07 kuna, a uključuju nabavu uredskog materijala, informatičkog pribora, literature za potrebe zaposlenih, sitnog inventara, motornog benzina, te energenata za grijanje (peleta) i troškove električne energije za cijelu zgradu gradske uprave. Od navedenog iznosa za nabavu sitnog inventara utrošeno je 10.551,85 kuna (sredstva su utrošena za kupnju pet uredskih stolica, jedne grijalice, nabavljene su dvije gume za vozilo Peugeot, zavjese za jedan ured te podmiren trošak nabave/zamjene mobilnih uređaja za veći dio službenika).

Rashodi za usluge realizirani su u sveukupnom iznosu od 162.066,14 kune. Navedena sredstva odnose se na troškove usluga telefona, interneta te mobilnih operatera, poštarine (koja uključuje i troškove poštarine za NUV), objavu oglasa, natječaja, komunalne usluge, intelektualne te druge usluge (koje uključuju uslugu tiska uplatnica za komunalnu naknadu i NUV te uslugu čišćenja zgrade gradske uprave od strane vanjskog servisa). Usluga čišćenja ugovorena je kao vanjska usluga jedinstveno za cijelu zgradu Gradske uprave na rok od 12 mjeseci (za prostore koje koriste Grad Buzet, Istarska županija i Ministarstvo financija – Porezna uprava) s Obrtom „Servis Meli“.

Za aktivnost Održavanje zgrade i opreme za redovno korištenje utrošena su sredstva u sveukupnom iznosu od 198.940,12 kuna. Navedena sredstva uključuju troškove nabave materijala i sredstava za čišćenje i ostalog materijala u iznosu od 9.163,52 kuna. Najveći dio realiziranih troškova odnosi se na rashode za usluge - sredstvima u iznosu od 185.368,70 kuna podmirene su usluge tekućeg i investicijskog održavanja - troškovi godišnjeg održavanja informatičke opreme, računalnih programa (LC, SPO), sustava ebuzet, fotokopirnih uređaja, održavanja ostale opreme i održavanja vozila (redovnih servisa, tehničkih pregleda vozila, dodatnih usluga održavanja vozila). Navedena sredstva uključuju i troškove usluge koja je ugovorena u 2021. godini a izvršena je početkom 2022. godine – sredstvima u iznosu od 25.593,75 kuna podmiren je trošak licenci za SPI i migracije baze podataka i LC SPI aplikacija sa starog servera na novi.

Tekući projekt: Nabava opreme

Za nabavu opreme u prvoj polovici 2022. godine utrošena su sredstva u iznosu od 62.741,25 kuna. Navedenim sredstvima nabavljeni su: kamera, 4 računala s monitorima i programskim paketom kojima su zamijenjena stara računala i aparat za kavu.

**Program: Aktivnosti službe**

Aktivnost: Prijemni i uzvratni posjeti

Za troškove reprezentacije te susreta delegacija i ostale protokolarne troškove u prvoj polovici 2022. godini sveukupno je utrošeno 39.153,42 kuna. Od navedenih troškova za troškove reprezentacije utrošeno je 11.126,66 kuna dok je za troškove susreta delegacija i ostale protokolarne troškove utrošeno 28.026,76 kuna. Protokolarni troškovi i troškovi susreta delegacija u prvoj polovici godine uključuju troškove vezane uz: otvaranje objekta Verzi, susret branitelja 154. brigade, radni sastanak s ministricom turizma i delegacijom Ministarstva turizma, obilježavanje Dana oslobođenja Grada, obilježavanje Dana vatrogastva, 50. obljetnicu Udruženja obrtnika Buzet i drugo.

Aktivnost: Troškovi informiranja

Za oglašavanje i obavješćivanje građana putem medija u izvještajnom je razdoblju podmiren trošak prijenosa sjednice gradskog vijeća za što su utrošena sredstva u iznosu od 937,50 kn.

Aktivnost: Rashodi za aktivnost političkih stranaka

Za rashode za aktivnosti političkih stranaka utrošena su sredstva u iznosu od 16.090,88 kuna.

Aktivnost: Ostale pomoći i donacije

Za pomoći i donacije u prvoj polovici 2022. godine nisu utrošena sredstva.

Aktivnost: Troškovi interneta

Za troškove internet portala u prvoj polovici 2022. godine utrošena su sredstva u ukupnom iznosu od 11.250,00 kuna. Navedenim sredstvima podmireni su troškovi najma windows servera na godinu dana (za sustav ebuzet).

Aktivnost: Sredstva za rad nacionalnih manjina

Za Vijeće bošnjačke nacionalne manjine utrošena su sredstva u iznosu od 2.250,00 kuna.

Tekući projekt: Članarine

Na razini godine podmiruju se troškovi članarine za Udrugu gradova RH (17.200,00 kuna) te LAG Sjeverna Istra (25.000,00 kuna).U ovom izvještajnom razdoblju podmiren je samo dio troškova, i to dio troškova članarine za Udrugu gradova RH u iznosu od 7.412,40 kuna.

**Program: PREDSTAVNIČKO I IZVRŠNO TIJELO GRADA**

Za aktivnost Redovna djelatnost izvršnog i predstavničkog tijela sveukupno su utrošena sredstva u iznosu od 121.637,34 kune. Od navedenog iznosa za naknade članovima Gradskog vijeća utrošena su sredstva u iznosu od 58.284,62 kune, za naknade članovima radnih tijela i stručnim povjerenstvima utrošena su sredstva u iznosu od 26.973,02 kuna a za naknadu za gradonačelnika volontera do lipnja je utrošeno 36.379,02 kuna.

**Program: ORGANIZIRANJE I PROVOĐENJE ZAŠTITE I SPAŠAVANJA**

Za potrebe provedbe aktivnosti u civilnoj zaštiti i spašavanju na području Grada Buzeta utrošena su sredstva u sveukupnom iznosu od 189.766,16 kuna. Najveći dio utrošenih sredstava odnosi se na sredstva koja su za Područnu vatrogasnu zajednicu doznačena za prvu polovicu godine u iznosu od 176.500,02 kn te za Vatrogasnu zajednicu Istarske županije kojoj je doznačeno 50% iznosa (10.000,00 kuna) za obavljanje stručno administrativnih poslova civilne zaštite sukladno Sporazumu.

**Program: RAZVOJ CIVILNOG DRUŠTVA**

Sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15. i 37/21) i odredbama Pravilnika o kriterijima, mjerilima i postupcima financiranja programa i projekata od interesa za Grad Buzet koje provode udruge (Službene novine Grada Buzeta br.12/15) dana 18. siječnja 2022. godine objavljen je Javni natječaj za financiranje programa i projekata od interesa za Grad Buzet koje provode organizacije civilnog društva za 2022. godinu. Organizacije civilnog društva sukladno ovom Javnom natječaju mogle su prijaviti projekte/programe/manifestacije/ građanske inicijative za sljedeća prioritetna područja:

1. Razvoj civilnog društva

2. Djeca i mladi

3. Kultura

4. Sport i rekreacija

5. Socijalna skrb i zaštita zdravlja

Prijaviti su mogli aktivnosti koje su se odnosile na sljedeće mjere/kategorije, za:

a) podršku institucionalnom i organizacijskom razvoju udruga te odvijanje kontinuiranih programa udruga,

b) provedbu projekta,

c) manifestacije.

U postupku ispitivanja pristiglih prijava do roka za predaju prijave i dokumentacije a koji je bio oglašen navedenim javnim pozivom na dan 18. veljače 2022. godine pristiglo je ukupno 40 prijava na natječaj od strane 36 prijavitelja. Nakon provedenog daljnjeg postupka ispitivanja i utvrđivanja potpunosti i pravovremenosti pristiglih prijava - udovoljavanja formalnim uvjetima natječaja te provedenog postupka kvalitativne procjene na mrežnim stranicama Grada Buzeta objavljene su Odluke Povjerenstava o dodjeli sredstava za sufinanciranje programa i projekata od interesa za Grad Buzet koje provode organizacije civilnog društva za 2022. prema kojima su sredstva odobrena za sveukupno 35 programa / projekata / manifestacija udruga.

Obzirom su namjenska sredstva za udruge u proračunu planirana i raspoređena prema programima na različitim pozicijama (razvoj civilnog društva / obrazovanje / kultura / sport / socijalna skrb) prema prioritetnim područjima za koja su udruge mogle prijaviti aktivnosti, sredstva su odobrena prema područjima:

1. Razvoj civilnog društva – za 10 programa (pozicija u proračunu R678)
2. Djeca i mladi – za 6 programa – (pozicija u proračunu R679)
3. Kultura – za 8 programa – (pozicija u proračunu R680A)
4. Sport i rekreacija – za 8 programa – (pozicija u proračunu R681)
5. Socijalna skrb i zaštita zdravlja – 3 ugovora – (pozicija u proračunu R682A).

|  |  |  |  |  |  |  |
| --- | --- | --- | --- | --- | --- | --- |
| Pozicija u proračunu | Područje | Planirano | Dodijeljeno putem javnog natječaja(broj ugovora) | Izravna dodjela sredstava (broj ugovora) | Realiziranosiječanj-lipanj 2022. | Ukupan broj ugovora |
| R678 | Razvoj civilnog društva | 141.500,00 | 136.500,00(10) | 5.000,00 (1) | 72.500,00 | 11 |
| R679 | Djeca i mladi | 70.000,00 | 58.570,00(6) | 2.500,00 (1) | 19.285,00 | 7 |
| R680A | Kultura | 240.000,00 | 234.000,00(8) | 2.500,00 (1) | 94.500,00 | 9 |
| R681 | Sport i rekreacija | 230.000,00 | 219.000,00(8) | 6.000,00 (3) | 62.000,00 | 11 |
| R682A | Soc. skrb i zaštita zdravlja | 60.000,00 | 49.000,00(3) | 4.000,00 (2) | 24.500,00 | 5 |
| Ukupno | 740.000,00 | 697.070,00(35) | 20.000,00(8) | 272.785,00 | 43 |

Sukladno članku 16. Pravilnika o kriterijima, mjerilima i postupcima financiranja programa i projekata od interesa za Grad Buzet koje provode udruge (Službene novine Grada Buzeta br.12/15) u razdoblju od mjeseca siječnja do mjeseca lipnja 2022 godine pristiglo je ukupno 11 zahtjeva za izravnu dodjelu sredstava za financiranje programa i projekata od interesa za Grad Buzet koje provode organizacije civilnog društva u 2022. godini bez objave javnog natječaja temeljem kojih su odobrena sredstva i sklopljeno je 8 ugovora s udrugama. Od preostala tri zaprimljena zahtjeva dvije udruge odustale su od realizacije aktivnosti dok jedan zahtjev nije odobren.

Za programe i projekte umirovljeničkih udruga, udruga proizašlih iz domovinskog rata, nacionalnih manjina i drugih u prioritetnom području Razvoj civilnog društva odobrena su sredstva i sklopljeni ugovori kako slijedi:

|  |  |  |  |
| --- | --- | --- | --- |
| Redni broj | Organizacija civilnog društva | Ime prijavljenog programa/projekta/manifestacije | Odobren iznos (kn) |
| 1. | Bošnjačka nacionalna zajednica Buzet | Program rada Bošnjačke nacionalne zajednice Buzet za 2022. godinu | 17.000,00 |
| 2. | Društvo Josip Broz Tito Buzet | Očuvanje i njegovanja lika i djela Josipa Broza Tita | 2.500,00 |
| 3. | Matica umirovljenika Hrvatske Udruga Buzet | Kontinuirani program rada buzetskih umirovljenika u 2022. godini | 38.000,00 |
| 4. | Sindikat umirovljenika Hrvatske (SUH), Podružnica Roč | Podrška institucionalnom i organizacijskom razvoju udruge te odvijanje kontinuiranih programa za redovno djelovanje SUH-a Podružnice Roč | 7.000,00 |
| 5. | Udruga Antifašista Grada Buzeta | Očuvanje i njegovanje antifašističkih tekovina i tradicija | 47.000,00 |
| 6. | Udruga Sovinjak | Cjelogodišnji program rada udruge za 2022. godinu | 8.500,00 |
| 7. | Udruga pčelara Buzet | Edukacija i prezentacija pčela u Dječjem vrtiću „Grdelin“ | 4.000,00 |
| 8. | Udruga „Sveti Rok“ Ročko Polje | Godišnji program rada udruge | 2.500,00 |
| 9. | Lovačko društvo „Mirna“ Buzet | Nabava sredstava za odbijanje divljači | 5.000,00 |
| 10. | Udruga tartufara „Istra“ | Sajam ljetnog istarskog tartufa „Prvi sajam istarskih tartufa“ | 5.000,00 |
| **Ukupno- Razvoj civilnog društva**  | **136.500,00** |
| IZRAVNA DODJELA SREDSTAVA |
| 11. | Udruga dragovoljaca i veterana domovinskog rata – Ogranak Buzet | Susret branitelja Podružnice Istarske županije „Poreč 2022“ | 5.000,00 |
| **Izravna dodjela Razvoj civilnog društva** | **5.000,00** |
| **Sveukupno** | **141.500,00** |

U razdoblju do lipnja doznačena su sredstva u iznosu od 72.500,00 kuna sukladno sklopljenim ugovorima i dinamici realizacije projekata.

**Program javnih potreba u obrazovanju Grada Buzeta za 2022. godinu**

**Aktivnost: Sufinanciranje programa Akcije Grad Buzet – prijatelj djece**

Nakon dvije godine stanke obilježen je 15. svibanj (Međunarodni dan obitelji) organizacijom 11. Obiteljske olimpijade. Ove godine za sudjelovanje na Olimpijadi prijavio se rekordan broj od 66 obitelji, a u samom je natjecanju sudjelovao do sada najveći broj - pedeset i četiri buzetske obitelji. Program se održavao pod sloganom „Obitelj i urbanizacija“ a za njegovu je realizaciju u izvještajnom su razdoblju podmireni troškovi u iznosu od 9.918,42 kuna. Sredstva uključuju i troškove materijala za uređenje parka kraj Narodnog doma, a koji su volonterskim radom povodom obilježavanja Međunarodnog dana obitelji izvršili Savjet mladih Grada Buzeta u suradnji s TZ Grada Buzeta i učenicima Srednje škole Buzet (park je dodatno opremljen uređenom novom igrom „Čovječe, ne ljuti se“, izrađenom od recikliranog materijala).

**Aktivnost: Stipendiranje učenika i studenata**

U školskoj/akademskoj 2021./22. godini (u razdoblju od siječnja do lipnja/srpnja 2022. godine) pravo na stipendiju Grada Buzeta ostvarivalo je sveukupno 119 učenika/studenata.

U akademskoj 2021./22. godini stipendiju ostvaruje ukupno 76 studenata (od toga je dodijeljeno 40 novih stipendija, 34 studenta ostvarila su pravo na nastavak primanje stipendija automatizmom a zahvaljujući donaciji OTP banke dodatno su dodijeljene 2 studentske stipendije studentima prema posebnim socijalnim okolnostima u iznosu od po 750,00 kuna mjesečno).

U školskoj 2021./22 godini srednjoškolcima su dodijeljene sveukupno 43 učeničke stipendije/potpore. Od navedenog broja dodijeljena je ukupno 41 učenička stipendija (i to 24 nove stipendije za 15 učenika koji se školuju izvan Buzeta te 9 učenika polaznika Srednje škole Buzet, dok je pravo na nastavak dobivanja stipendija automatizmom ostvarilo 17 učenika – od toga 12 učenika koji se školuju izvan Buzeta te 5 učenika polaznika Srednje škole Buzet).

Učenici s teškoćama koji nastavljaju srednjoškolsko obrazovanje u posebnim ustanovama za pomoćna zanimanja izravno ostvaruju pravo na potporu u obrazovanju. U školskoj 2021./22. godini dvoje učenika ostvaruje pravo na ovu potporu.

Visina stipendije u akademskoj 2021./22. godini za studente koji su u prethodnoj školskoj/akademskoj godini ostvarili prosjek ocjena od 4,00 i više, iznosila je 600 kuna mjesečno, a za studente koji su ostvarili prosjek ocjena od 3,99 i manje, iznosila je 500 kuna mjesečno. Stipendija za srednjoškolce Srednje školu Buzet iznosila je 200 kuna, za učenike koje se školuju izvan buzetskog područja 400 kuna mjesečno, a za učenike koji ostvaruju pravo na potporu u obrazovanju je 400 kuna.

Sveukupno su za stipendiranje učenika i studenata u razdoblju do lipnja utrošena sredstva u iznosu od 342.000,00 kuna.

**Aktivnost: Materijalni troškovi za osnovnu školu**

U razdoblju od siječnja do lipnja 2022. godine za sufinanciranje programa osnovne glazbene škole u Buzetu utrošeno je 24.000,00 kuna (za potrebe odvijanja glazbene škole u Buzetu podmiruju se troškovi najma učionica).

U školskoj 2021./22. godini u programe područnog odjeljenja labinske glazbene škole u Buzetu upisan je bio sveukupno 71 učenik od toga je 53 učenika bilo uključeno u program glazbene škole, 9 učenika uključeno u plesni program te 9 u pripremni plesni program.

**Aktivnost: Produženi boravak u osnovnoj školi**

U razdoblju od siječnja do lipnja 2022. godine odnosno u školskoj 2021./22. godini program produženog boravka bio je osiguran za učenike od 1. do 4. razreda osnovne škole, a odvijao se u šest odgojno-obrazovnih skupina.

Početkom školske 2021./22. godini uslugu produženog boravka u mjesecu rujnu počelo je koristiti 118 učenika 1.-4. razreda. Prosječan broj učenika koji je koristio usluge produženog boravka u razdoblju od siječnja do lipnja 2022. bio je 113. Za razdoblje od siječnja do lipnja 2022. godine ovaj je program sufinanciran proračunskim sredstvima u iznosu od 357.499,98 kuna (navedena sredstva uključuju rashode za zaposlene za razdoblje od siječnja do lipnja 2022. godine.)

**Aktivnost: Mala glagoljaška akademija**

Ove je godine održan 29. saziv Male glagoljske akademije „Juri Žakan“ Roč, Državne smotra učenika šestih razreda s ciljem učenja i očuvanja glagoljice. 29. saziv održan je od 27. 6. do 1. 7.2022. na temu "Glagoljamo i brojimo" gdje je uključeno 52 učenika osnovnih škola u 6 radionica, a u Saziv je bilo uključeno deset srednjoškolaca za koje su bile organizirane dvije radionice. Za realizaciju ovoga programa u izvještajnom su razdoblju školi doznačena sredstva u iznosu od 12.500,00 kn.

**Aktivnost: Prijevoz i smještaj učenika srednjih škola**

*Sufinanciranje troškova odlazaka učenika u Koper*

Planirana sredstva za sufinanciranje troškova odlazaka na stručnu praksu u Srednju tehnišku šolu Koper za učenike Srednje škole Buzet (strukovnog usmjerena tehničar za električne strojeve s primijenjenim računalstvom) u prvoj polovici 2022. nisu utrošena.

**Aktivnost: Razvoj civilnog društva za djecu i mlade**

Za 6 programa i projekata udruga u području djeca i mladi u 2022. godini odobrena su putem javnog natječaja sredstva u iznosu od 58.570,00 kuna. Sukladno članku 16. Pravilnika o kriterijima, mjerilima i postupcima financiranja programa i projekata od interesa za Grad Buzet koje provode udruge (Službene novine Grada Buzeta br.12/15) u razdoblju od mjeseca siječnja do mjeseca lipnja 2022 godine pristigao je dodatno jedan zahtjev te su ukupno u području djeca i mladi u prvoj polovici 2022. godine sklopljeni ugovori za:

|  |  |  |  |
| --- | --- | --- | --- |
| Redni broj | Organizacija civilnog društva | Ime prijavljenog programa/projekta/manifestacije | **Odobreni iznos (kn)** |
| 1. | Društvo Naša djeca Buzet | Godišnji program rada DND Buzet | 33.570,00 |
| 2. | Udruga Mali-veliki mikrofon | Program redovne djelatnosti Udruge Mali- veliki mikrofon | 10.000,00 |
| 3. | Klub studenata Istre „Istarski klub“ Rijeka  | Godišnji program rada Kluba studenata „Istarski klub“ Rijeka | 1.000,00 |
| 4. | Matematičko društvo „Istra“ | Matematika za 5 | 7.000,00 |
| 5.  | Udruga „Kaleido“ | Teatrin | 3.500,00 |
| 6. | Udruga „Kaleido“ | Legenda o Istri | 3.500,00 |
| **Ukupno - Djeca i mladi** | **58.570,00** |
| IZRAVNA DODJELA SREDSTAVA |
| 7.  | Udruga Mali-veliki mikrofon | 9. Plesomanija (županijsko natjecanje plesnih grupa do 14 godina) | 2.500,00 |
| **Izravna dodjela sredstava Djeca i mladi** | **2.500,00** |
| **Sveukupno**  | **61.070,00** |

U razdoblju do lipnja doznačena su sredstva u iznosu od 19.285,00 kuna sukladno sklopljenim ugovorima i dinamici realizacije projekata.

**Aktivnost: Sufinanciranje plesnog programa Umjetničke škole Matka Brajše Rašana u Područnom odjeljenju Buzetu**

Zbog interesa djece od školske 2021./22. godine Umjetnička škola M. B. Rašana u Područnom odjeljenju u Buzetu osim pripremnog plesnog programa započela je provoditi osnovnoškolski program suvremenog plesa. S obzirom da zbog broja sati nastavu plesa nije bilo moguće organizirati u maloj dvorani (u sportskoj dvorani), kao adekvatan zamjenski prostor koji je udovoljavao potrebnim prostornim uvjetima za odvijanje nastave plesa, utvrđen je prostor u kojem je nekada bila smještena gradska knjižnica na prvome katu POU-a. Za potrebe pripremnog plesnog programa i osnovnoškolskog programa suvremenog plesa (za nastavu plesa i solfeggia) koriste se dva prostora u objektu Narodnog doma (i to dvorane na 1. i 2. katu). Za sufinanciranje troškova provedbe ovog programa u 2022. godini, i to za podmirivanje troškova zakupa prostora u 2022. godini od siječnja do lipnja utrošeno je 15.000,00 kuna.

**Program javnih potreba u predškolskom odgoju Grada Buzeta za 2022. godinu**

**Aktivnost: Ostale potrebe predškolski odgoj**

Sredstva su planirana i osigurana za sufinanciranje djelatnosti dječjih vrtića drugih osnivača koji se nalaze u Planu mreže dječjih vrtića (Službene novine Grada Buzeta br.11/14 i 11/16) te za sufinanciranje djelatnosti dadilja.

U pedagoškoj 2020./2021. godini u razdoblju od siječnja do lipnja 2022. godine Dječji vrtić „Olga Ban“ u Pazinu Područni vrtić u Lupoglavu polazilo je 1 dijete s područja Grada Buzeta kojem je data suglasnost. Sukladno sporazumu s Općinom Lupoglav, visina sufinanciranja za pedagošku 2021./22. godinu iznosila je za razdoblje od siječnja do lipnja 11.612,52 kune. Sredstva nisu u izvještajnom razdoblju doznačena Općini Lupoglav.

Uslugu sufinanciranja djelatnosti dadilja od siječnja do lipnja 2022. godine koristilo je 5 djece. Grad je za ovu uslugu sklopio Ugovor s Obrtom za čuvanje djece „Čudesna šuma“. Usluga dadilje sufinancirana je u mjesečnom iznosu od 1.000,00 kuna po djetetu. Do 30. lipnja za ovu uslugu utrošena su sredstva u iznosu od 29.000,00 kn.

**Program javnih potreba u kulturi Grada Buzeta za 2022. godinu**

**Tekući projekt: Zaštita spomenika kulture**

Sredstva planirana na ovoj stavci nisu utrošena u prvoj polovici 2022. godine iako je dio usluga bio ugovoren i u tijeku. Aktivnosti zaštite spomenika kulture planirane su i provodile su se sukladno zaključcima Povjerenstva za zaštitu spomenika kulture na području Grada Buzeta, koje je imenovano kao savjetodavno tijelo gradonačelnika.

Ugovorena je usluga nastavka konzervatorsko-restauratorskih istraživanja crkve svetog Bartola u Roču (sondiranje svetišta). Usluga je ugovorena s Hrvatskim restauratorskim zavodom (u iznosu od 50.000,00 kuna). U izvještajnom razdoblju nije podmiren navedeni trošak.

U izvještajnom razdoblju podmiren je trošak izrade parcelacijskog elaborata na k.č. 1044/1 i k.č. 1044/4 k.o. Zrenj uz pristupnu cestu za kaštel Petrapilosa (4.000,00 kn s PDV-om, Izvršitelj Geo Com-Ing d.o.o.), usluga je ugovorena u 2021.

**Sufinanciranje programa i projekata organizacija civilnog društva u području kulture i zaštite spomenika kulture**

U 2022. godini za kulturne manifestacije, programe i projekte u području kulture i zaštite spomenika kulture a koje provode organizacije civilnog društva, putem javnog natječaja sukladno Pravilniku o kriterijima, mjerilima i postupcima financiranja programa i projekata od interesa za Grad Buzet odobrena su sredstva u iznosu od 234.000,00 kuna za 8 programa i projekata udruga u području kulture. Sukladno članku 16. Pravilnika o kriterijima, mjerilima i postupcima financiranja programa i projekata od interesa za Grad Buzet koje provode udruge (Službene novine Grada Buzeta br.12/15) u razdoblju od mjeseca siječnja do mjeseca lipnja 2022 godine pristigao je dodatno jedan zahtjev te su ukupno u području kultura u prvoj polovici 2022. godine sklopljeni sljedeći ugovori:

|  |  |  |  |
| --- | --- | --- | --- |
| Redni broj | Organizacija civilnog društva | Ime prijavljenog programa/projekta/manifestacije | **Odobreni iznos (kn)** |
| 1. | Glazbeno društvo „Sokol“ Buzet | Glazbeno društvo „Sokol“ -Redovni rad u 2022.godini | 68.000,00 |
| 2. | Katedra Čakavskog sabora Buzet | Godišnji program rada Katedre Čakavskog sabora Buzet za 2022. godinu | 26.000,00 |
| 3. | Katedra Čakavskog sabora Roč | Redovna djelatnost Katedre Čakavskog sabora Roč u 2022. godini | 15.000,00 |
| 4. | Katedra Čakavskog sabora Roč | Misal po Zakonu Rimskoga dvora 1483.- Hrvatski prvotisak- Faksimilno izdanje s transliteracijom i studijama | 10.000,00 |
| 5. | Motovun Film Festival | Kino Buzet & Buzz@teen 2022 | 35.000,00 |
| 6. | Udruga Hum | Dan Huma 2022.- „Biranje župana na leto dan“ Igre Huma 2022. – znanstveni vikend u HumuSmotra domaćih rakija 2022. – „Domaća rakija ja naša medižija“Izrada projektne dokumentacije za obnovu Humskog zvonika | 20.000,00 |
| 7. | Vokalna skupina „Vetta“ Vrh | Na Vrhuvšćini 2022. | 5.000,00 |
| 8. | ŽKUD „Renato Pernić“ Roč  | Redovna djelatnost ŽKUD-a „Renato Pernić“ Roč za 2022. godinu | 55.000,00 |
| **Ukupno - Kultura** | **234.000,00** |
| IZRAVNA DODJELA SREDSTAVA |
|  | Slovensko kulturno društvo Lipa Buzet | Proslava 15. godišnjice društva | 2.500,00 |
| **Izravna dodjela sredstava Kultura** | **2.500,00** |
| **Sveukupno** | **236.500,00** |

U razdoblju do lipnja doznačena su sredstva u iznosu od 94.500,00 kuna sukladno sklopljenim ugovorima i dinamici realizacije projekata.

**Aktivnost: Sufinanciranje tiskanja publikacija**

Grad Buzet u Proračunu za 2021. godinu osigurao je sredstva namijenjena sufinanciranju izdavanja knjige Stipan Konzul i njegovo djelo prof. dr.sc. Alojza Jembriha za podmirivanje troškova uredničkog rada na knjizi u iznosu od 10.000,00 kuna. U 2021. godini Teološkom fakultetu Matija Vlačić Ilirik koji je nositelj ovoga projekta doznačen je samo prvi obrok u iznosu od 5.000,00 kuna. Ugovorom je regulirano da će se razlika sredstava Teološkom fakultetu Matija Vlačić Ilirik doznačiti po završetku projekta, nakon izdavanja knjige. U izvještajnom razdoblju (do lipnja 2022.) ovaj projekt nije bio dovršen, pa sredstva nisu utrošena.

**Aktivnost: Obljetnice**

Sredstva u iznosu od 10.000,00 kuna planirana za sufinanciranje projekta Retrospektiva i izdavanje monografije kojim tijekom 2022. godine Hari Ivančić obilježava 30. godina svoga rada nisu utrošena u izvještajnom razdoblju.

**Program javnih potreba u sportu Grada Buzeta za 2022. godinu**

**Aktivnost: Stručna služba Zajednice sportskih udruga Grada Buzeta**

Sportskoj su zajednici Grada Buzeta u prvoj polovici 2022. godine doznačena sredstva za troškove osoblja u iznosu od 14.360,55 kuna. Sredstva su utrošena za podmirivanje troškova ugovora za obavljanje poslova v.d. tajnika Sportske zajednice. Osim praćenja osnovnih aktivnosti SZGB, v. d. tajnika izvršila je prijavu dvaju projekata na raspisane natječaje. Od dvaju prijavljenih projekata za prvi projekt prijavljen na natječaj Ministarstva turizma i sporta za projekt „Sport u zajednici“ nisu odobrena sredstva, dok su na Natječaj za program Od športske škole do olimpijskih igara koji je raspisao Hrvatski olimpijski odbor, Sportskoj zajednici Grada Buzeta odobrena sredstva u iznosu od 49.881,25 kuna. Navedenim sredstvima kupljena je oprema za NK Buzet, RK Buzet i Taekwon-do klub).

**Aktivnost: Sportske udruge i klubovi**

Za aktivnosti i rad 23 kluba koji su članovi Sportske zajednice Grada Buzeta putem Zajednice su u prvoj polovici 2022 godine doznačena sredstva klubovima u ukupnom iznosu od 375.000,00 kuna.

U 2022. godini za manifestacije, programe i projekte u području sporta i rekreacije, a koje provode organizacije civilnog društva, putem javnog natječaja sukladno Pravilniku o kriterijima, mjerilima i postupcima financiranja programa i projekata od interesa za Grad Buzet odobrena su sredstva u ukupnom iznosu od 219.000,00 kuna za 8 programa i projekata udruga u području sporta u 2022. godini. Sukladno članku 16. Pravilnika o kriterijima, mjerilima i postupcima financiranja programa i projekata od interesa za Grad Buzet koje provode udruge (Službene novine Grada Buzeta br.12/15) u razdoblju od mjeseca siječnja do mjeseca lipnja 2022 godine pristigla su dodatno tri zahtjeva te su u području sporta i rekreacije u prvoj polovici 2022. godine sklopljeni sljedeći ugovori:

|  |  |  |  |
| --- | --- | --- | --- |
| Redni broj | Organizacija civilnog društva | Ime prijavljenog programa/projekta/manifestacije | **Odobreni iznos (kn)** |
|  | Auto klub Buzet | Europsko prvenstvo brdskih auto utrka „Buzetski dani 2022“ | 95.000,00 |
|  | Auto klub Buzet Autosport | Signum max formula driver | 18.000,00 |
|  | Nogometni klub Buzet | Goli i bosi | 7.000,00 |
|  | Nogometni klub Buzet | Mižerija | 4.000,00 |
|  | Rukometni klub Buzet | Natjecanje Rukometnog kluba „Buzet“ u 1. Hrvatskoj rukometnoj lizi u sezoni 2022. | 82.000,00 |
| 1.
 | Stolnoteniski klub Buzet | Miza | 2.500,00 |
|  | Taekwon – do klub Buzet | SIJAK (korejski STARTAJ/KRENI) | 3.000,00 |
|  | Boćarski klub ROČKO POLJE | Međunarodni boćarski turnir parova | 7.500,00 |
| **Ukupno - Sport i rekreacija** | **219.000,00** |
| IZRAVNA DODJELA SREDSTAVA |
|  | Taekwon-do klub Buzet | Nastup na Europskom prvenstvu | 1.500,00 |
|  | Klub za slobodno letenje „Krila Kvarnera“ | Državno natjecanje Hrvatske i Češke u ovjesnom jedriličarstvu 2022. | 2.500,00 |
|  | Pljočkarski klub Marčenegla | Petrova 2022. | 2.000,00 |
| **Izravna dodjela sredstava Sport i rekreacija** | **6.000,00** |
| **Sveukupno** | **225.000,00** |

U razdoblju do lipnja doznačena su sredstva u iznosu od 63.500,00 kuna, sukladno sklopljenim ugovorima.

**Aktivnost: Održavanje sportskih objekata**

Sredstvima u iznosu od 2.971,44 kuna sufinancirani su materijalni troškovi i oprema boćarske dvorane u Kozarima. i sportske dvorane u Buzetu).

Planiran model preuzimanja održavanja i upravljanja sportskom dvoranom u Buzetu od strane Grada Buzeta putem Sportske zajednice Grada Buzeta nije realiziran u prvoj polovici godine. U prvoj polovici 2022. godine za održavanje objekta sportske dvorane utrošena su sredstva u sveukupnom iznosu od 14.256,25 kuna i to najvećim dijelom za podmirivanje troška čišćenja objekta dvorane nakon vandalizma (u iznosu od 9.125,00 kuna) te za popravak rasvjetnih tijela u sportskoj dvorani.

**Aktivnost: Ostale potrebe u sportu**

Sredstva u iznosu od 10.000,00 kuna planirana za ostale aktivnosti Sportske zajednice bila su namijenjena prvenstveno za podmirivanje troškova izbora sportaša. Proglašenje najboljih sportaša za 2021. godinu održano je dana 27. svibnja 2022. Za troškove izbora sportaša i dio troškova 11. Obiteljske olimpijade u izvještajnom razdoblju podmireni su troškovi nabave priznanja, pehara, cvijeća i medalja u sveukupnom iznosu od 6.238,75 kuna.

**Program javnih potreba u socijalnoj skrbi i zaštiti zdravlja Grada Buzeta za 2022. godinu**

**Program javnih potreba u socijalnoj skrbi**

**Aktivnost: Poticanje demografske obnove stanovništva – pomoć za novorođenu djecu**

U razdoblju od siječnja do lipnja 2022. prema evidenciji odjela rođeno je 15 djece koji imaju prebivalište na području Grada Buzeta. Iz proračuna je za navedenu namjenu u izvještajnom razdoblju isplaćeno ukupno 44.000,00 kuna.

**Aktivnost: Zaštita boraca i vojnih invalida (Dopunska novčana pomoć)**

Korisnici koji 2014. godine danom stupanja na snagu nove Odluke o socijalnoj skrbi Grada Buzet ostvarivali pravo na stalnu novčanu pomoć na temelju Odluke o dopunskoj zaštiti boraca narodno-oslobodilačkog rata („Službene novine Zajednice općina Rijeka“, broj 8/85. i 26/88.) ostvaruju pravo na dopunsku novčanu pomoć. Dopunska novčana pomoć iznosi 500,00 kuna mjesečno. U prvoj polovici ove godine pravo na dopunsku novčanu pomoć ostvarivao je samo jedan korisnik. Iz proračuna Grada Buzeta za ovu je namjenu utrošeno 3.000,00 kuna.

**Aktivnost: Udruge**

Sredstva u sveukupnom iznosu od 111.999,89 kuna doznačena su sljedećim korisnicima:

-Hrvatskom Crvenom križu – Gradskom društvu Buzet (sukladno Pravilniku o načinu i rokovima plaćanja sredstava iz prihoda JLS za rad ustrojstvenih oblika Hrvatskog Crvenog križa) u iznosu od 71.550,00 kuna,

-Dnevnom centar Veruda – Pula u iznosu od 15.949,89 kuna

- te za sufinanciranje programa i projekata organizacija civilnog društva u području zaštite zdravlja i socijalne skrbi u iznosu od 24.500,00 kuna.

Za podržavanje programa i projekata organizacija civilnog društva kojima se zadovoljavaju javne potrebe u socijalnoj skrbi i zaštiti zdravlja građana - korisnika s područja Grada Buzeta u 2022. godini odobrena su putem natječaja sredstva u ukupnom iznosu od 49.000,00 kuna za 3 programa i projekta udruga u području socijalne skrbi i zaštite zdravlja u 2022. godini. Sukladno članku 16. Pravilnika o kriterijima, mjerilima i postupcima financiranja programa i projekata od interesa za Grad Buzet koje provode udruge (Službene novine Grada Buzeta br.12/15) u razdoblju od mjeseca siječnja do mjeseca lipnja 2022 godine pristigla su dodatno dva zahtjeva te su u području socijalna skrb i zaštita zdravlja u prvoj polovici 2022. godine sklopljeni sljedeći ugovori:

|  |  |  |  |
| --- | --- | --- | --- |
| **Redni broj** | **Organizacija civilnog društva** | **Ime prijavljenog programa/projekta/manifestacije** | **Odobren iznos (kn)** |
| 1. | Društvo tjelesnih invalida Buzet | Godišnji program rada  | 7.000,00 |
| 2. | Gradsko društvo Crvenog križa Buzet | „KLUB- druženje osoba s intelektualnim poteškoćama“ | 35.000,00 |
| 3. | Liga protiv raka Buzet | Kupovina medicinskih pomagala i aktivnosti LPR Buzet | 7.000,00 |
| **Ukupno - Socijalna skrb i zaštita zdravlja** | **49.000,00** |
| IZRAVNA DODJELA SREDSTAVA |
| 4. | Matica umirovljenika Hrvatske, Udruga Buzet | Nabava venskog detektora | 3.000,00 |
| 5. | Planinarsko društvo Glas Istre | „Pruži mi ruku“ | 1.000,00 |
| **Izravna dodjela sredstava Socijalna skrb i zaštita zdravlja** | **4.000,00** |
| **Sveukupno** | **53.000,00** |

U razdoblju do lipnja doznačena su sredstva u iznosu od 24.500,00 kuna sukladno sklopljenim ugovorima i dinamici realizacije projekata.

**Aktivnosti: Ostale socijalne potrebe**

U nastavku donosimo prikaz i obrazloženje utrošenih sredstava u ukupnom iznosu od 95.786,60 kuna na stavkama koje uključuju realizirane aktivnosti iz Programa javnih potreba u socijalnoj skrbi za razdoblje od mjeseca siječnja do mjeseca lipnja 2022. godine, a temeljem Odluke o socijalnoj skrbi Grada Buzeta:

|  |  |
| --- | --- |
|  | PROGRAM JAVNIH POTREBA U SOCIJALNOJ SKRBI  |
| Namjena | Broj korisnika | Planirano(kn) | Utrošeno za razdoblje od siječnja do lipnja 2022. godine (kn) | Stavka u proračunu |
| Naknada za podmirenje troškova stanovanja korisnicima ZMN  | 4 | 37.000,00 | 13.520,00 | R910 |
| Naknada za podmirenje troškova stanovanja korisnicima temeljem Odluke o socijalnoj skrbi  | 5 | 60.000,00 | 24.480,00 | R911 |
| Naknada za boravak djece u jaslicama i vrtiću | 0 | 20.000,00 | 0,00 | R913 |
| Naknada za prehranu djece u osnovnoj školi | 3 | 10.000,00 | 1.825,00 | R914 |
| Naknada za produženi u osnovnoj školi  | 0 | 2.000,00 | 0,00 | R915 |
| Naknada za troškove prijevoza djece na rehabilitaciju | 2 | 20.000,00 | 2.800,00 | R916 |
| Topli obrok građana u socijalnoj potrebi | 1 | 4.000,00 | 1.634,00 | R917 |
| Pomoć u kupnji udžbenika obiteljima u socijalnoj potrebi | - | 10.000,00 | 0,00 | R918 |
| Jednokratne naknade | 111 | 108.000,00 | 45.200,00 | R919 |
| Stalna mjesečna novčana pomoć | 16 | 40.000,00 | 10.100,00 | R920 |
| Naknade za plaćanje pogrebnih troškova | 0 | 3.000,00 | 0 | R921 |
| Realizirano do lipnja 2022. | 99.559,00 |  |

U okviru jednokratnih pomoći, povodom uskršnjih blagdana odobrena je jednokratna pomoć u iznosu od 400,00 kuna za 110 korisnika s područja Grada Buzeta a u izvještajnom je razdoblju dodatno odobrena još jedna jednokratna novčana pomoć u iznosu od 400,00 kuna.

**Program javnih potreba u zdravstvu**

U području zdravstvene zaštite građana u prvoj polovici 2022. godine utrošena su sredstva za sufinanciranje:

- buzetske ispostave Nastavnog zavoda za hitnu medicinu Istarske županije ( u iznosu od 37.010,00 kn) ,

- mjesečni dolazak internistice u buzetsku ispostavu Istarskih domova zdravlja (u iznosu od 25.829,55 kuna)

Sukladno Odluci o prihvaćanju Sporazuma o preuzimanju dijela kreditne obveze za izgradnju i opremanje nove Opće bolnice u Puli od strane općina i gradova u Istarskoj županiji donesenoj na 2. sjednici Gradskog vijeća održanoj 13. srpnja 2017. u proračunu za 2022. godinu osigurana su sredstva kapitalne pomoći za izgradnju i opremanje nove Opće bolnice u Puli za otplatu kredita u iznosu od 102.206,95 kuna. Predmetnim sporazumom preuzeta je obveza za razdoblje od 2018. do 2038. godine. U izvještajnom razdoblju doznačena su sredstva u iznosu od 51.103,48 kune.

**Aktivnost: Sufinanciranje Savjetovališta za prehranu**

Od siječnja do kraja lipnja usluge Savjetovališta za prehranu. Koristilo je ukupno 7 novih korisnika, kontrolnih savjetovanja je bilo 14.. Najveći broj savjetovanja bio je za korisnike u dobi od 40 do 59 godina. U izvještajnom razdoblju nisu podmireni planirani troškovi Savjetovališta za prehranu.

**Aktivnost: Program gradskog savjetovališta**

Aktivnosti programa Gradskog savjetovališta odvijaju se u okviru Gradskog društva Crvenog križa Buzet (još od 2013. godine kao program zaštite zdravlja, prevencije bolesti za djecu, mlade i obitelj na području Grada Buzeta). Od rujna 2019. godine u Gradskom društvu Crvenog križa Buzet na pola radnog vremena u programu Savjetovališta zaposlena je stručna osoba - logoped. U izvještajnom razdoblju do mjeseca lipnja pružane su logopedske usluge za djecu predškolske dobi i usluge savjetovanja. Usluge savjetovanja provodile su tri savjetnice (dvije vanjske stručnjakinje te jedna savjetnica koja je aktivnosti savjetovanja obavljala volonterski). U izvještajnom razdoblju primijećen porast broja sati savjetovanja u odnosu na prethodne godine. Korisnici su u savjetovalište dolazili osobno, po preporuci škole ili vrtića, preko partnera ili temeljem Rješenja Državnog odvjetništva.

Logopedinja je provodila tretmane za djecu predškolske dobi u Dječjem vrtiću Grdelin. U tretmane je bilo uključeno 37 djece s poteškoćama u govorno jezičnoj komunikaciji, te još 3 djece koja nisu polaznici vrtića a prebivaju na području Grada Buzeta. Provedena je i trijaža djece rođene u 2019. godini koja su polaznici vrtića. Odrađeno je 393 polusatnih tretmana. Logopedinja je sudjelovala na dva državna stručna skupa u organizaciji Agencije za odgoj i obrazovanje koje su se u ožujku radi epidemioloških mjera organizirale preko aplikacije Zoom. Logopedinja je povodom Europskog dana logopedije održala edukativno predavanje za roditelje „Spremnost djeteta za školu“, koje se također radi epidemioloških mjera održalo preko aplikacije Zoom. Krajem svibnja je u Dječjem vrtiću Grdelin u skupini Loptice logopedinja održala radionicu za roditelje na temu „Poticanje razvoja govora kod dvogodišnjaka“, te je za tu namjenu napravila i dva edukativna letka (Razvoj govora kod dvogodišnjaka, Utjecaj dude varalice na razvoj govora).U logopedski tretman pri Savjetovalištu bilo je uključeno i dvoje djece s područja Općine Lanišće.

Tečaj za trudnice održan je krajem lipnja. Prisustvovalo je 7 trudnica.

Individualna pomoć u učenju organizirana je uz pomoć volonterke, prof. u mirovini i buzetskih srednjoškolaca.

GDCK su u ovom izvještajnom razdoblju doznačena sredstva u iznosu od 33.333,33 kuna.

**Aktivnost: Sufinanciranje savjetovališta za spolno i reproduktivno zdravlje mladih**

U okviru zdravstvenih programa od 2020. godine sufinancira se rad Savjetovališta za spolno i reproduktivno zdravlje mladih koji se provodi kao jedna od usluga Nastavnog zavoda za javno zdravstvo Istarske županije u dislociranim savjetovalištima (po uzoru na model Savjetovališta za prehranu) u prostoru NZZJZIŽ u Buzetu. Započelo je s radom u veljači 2020. no zbog epidemije COVID-19 i zatvaranja škola bilo je onemogućeno provođenje edukacija. Savjetovalište djeluje kroz timsku suradnju liječnika školske medicine u suradnji s psiholozima, epidemiolozima i ostalim stručnjacima a provodi osim savjetodavne pomoći i podrške zainteresiranim korisnicima (kroz individualan rad te rad u parovima) i edukativne i promotivne aktivnosti u zajednici te edukaciju ciljanih skupina. Usluge za korisnike su besplatne. Pristup savjetovalištu slobodan je za sve osnovnoškolce, srednjoškolce s područja Grada Buzeta ali i za sve zainteresirane izvan sustava školovanja iste životne dobi. U 2022. godini u razdoblju od siječnja do lipnja Savjetovalište je radilo svaki četvrtak od 15.00 do 17.00 sati u prostoru Doma zdravlja koji koristi ambulanta školsku i adolescentsku medicinu. Za navedenu aktivnost u izvještajnom razdoblju nisu podmireni planirani troškovi.

**Program: Rashodi za aktivnosti u turizmu**

**Promocija Grada**

Sredstva planirana na poziciji Promocija Grada u izvještajnom razdoblju nisu utrošena. Navedena sredstva planirana su i osigurana za sufinanciranje provedbe manifestacija na području Grada Buzeta i realizaciju drugih aktivnosti koje doprinose promociji Grada a koje realizira Turistička zajednica Grada Buzeta.

**Program:** **„Unaprjeđenje i poboljšanje izvaninstitucionalne skrbi za osobe treće životne dobi na području Grada Buzeta”**

Grad Buzet je u suradnji s Domom za starije osobe Buzet tijekom 2019. godine prijavio projekt pod nazivom „Unaprjeđenje i poboljšanje izvaninstitucionalne skrbi za osobe treće životne dobi na području Grada Buzeta” na natječaj pod nazivom „Unaprjeđenje infrastrukture za pružanje socijalnih usluga u zajednici kao podrška procesu deinstitucionalizacije – druga faza“ u sklopu Operativnog programa „Konkurentnost i kohezija – KK.08.1.3.04“, u kojem je najznačajnija aktivnost Dogradnja i rekonstrukcija Doma za starije osobe Buzet.

Ukupna vrijednost projekta iznosi 24.976.639,37 kuna, od kojih je u sklopu EU projekta odobreno sufinanciranje u iznosu od 13.669.050,17 kuna. Ukupan trošak investicijskog ulaganja u Dogradnju i rekonstrukciju Doma za starije osobe iznosi 22.090.841,00 kuna, od kojih građevinsko obrtnički radovi iznose 17.625.000,00 kn, opremanje 3.537.966,00 kn, te troškovi nadzora i tehničkih usluga 927.875,00 kuna. Iznos koji u projektu pripada Gradu Buzetu kao partneru na projektu je 695.832,78 kuna, od kojih je najveći dio planiran za troškove osoblja te za element projekta promidžba i vidljivost.

U izvještajnom razdoblju utrošena su sredstva za rashode za zaposlene u iznosu od 109.282,58 kuna, podmiren je udio tekućih režijskih troškova (energenata za grijanje, električne energije, usluge čišćenja i drugo u iznosu od 4.500,00 kuna, a od ugovorene usluge promidžbe i informiranja podmiren je dio troškova u iznosu od 58.593,38 kuna.

**Proračunski korisnik: Javna vatrogasna postrojba Buzet**

Javna vatrogasna postrojba Buzet je u prvih šest mjeseci 2022. godine ostvarila prihod u iznosu od 1.561.006,50 knodnosno 44,46% od planiranih prihoda u iznosu od **3.542.378,07 kn.** Planirani prihodi Vatrogasne zajednice Istarske županije u prvoj polovice 2022. godine nje ostvaren.

Od strane Područne vatrogasne zajednice Buzet u 2022. godini ostvaren je prihod u iznosu od 45.000,00 kn odnosno 22,50 % u odnosu na plan.

Decentralizirana sredstva ostvarena su sukladno financijskom planu odnosno 100 % u odnosu na plan.

Prihod za financiranje vatrogastva iznad minimalnog standarda ostvaren je 48,94% u odnosu na plan.

Ostvarenje vlastitih prihoda bilo je u iznosu od 28.039,60 kn od 80.000,00 kn odnosno 35,05%.

Ukupni rashodi su iznosili 1.548.932,45 kn za 2022. godinu  u odnosu na planiranih 3.542.378,07 kuna odnosno 43,73 %. Na rashodovnoj strani najveće je odstupanje u odnosu na plan na rashodima za troškove goriva obzirom da su djelatnici JVP-a kontinuirano tri puta tjedno vozili uzorke covid testova u Pulu.

Višak prihoda za prvu polovicu 2022. godine je 12.074,05 kn.

**Proračunski korisnik: Dječji vrtić „Grdelin“**

Dječji vrtić „Grdelin“ Buzet financira se iz dva osnovna izvora: Proračuna Grada Buzeta i vlastitih prihoda te nešto malo iz donacija i pomoći. Iz Proračuna Grada Buzeta financiraju se rashodi za zaposlene i investicijska ulaganja dok se od vlastitih prihoda pokrivaju materijalni troškovi te dio investicijskih ulaganja.

Početkom 2022. godine u radnom odnosu bilo je 41 djelatnica od toga 25 odgajateljica, 2 pomoćnice djeci s teškoćama, 7 spremačica (jedna na rodiljnom dopustu), 3 kuharice te ravnateljica, pedagoginja, zdravstvena voditeljica i računovođa. Vrtić ima 12 dječjih skupina po 2 odgojiteljice. Od studenog do kraja veljače imali smo jednu odgajateljicu na bolovanju i umjesto nje zaposlili smo dodatnu 25-tu. S obzirom da su liječnici na doznakama mijenjali šifre bolovanja, bolovanje na teret HZZO-a krenulo je tek krajem mjeseca siječnja.

Od 1.1.2022. primjenjuje se Anex br. 1 Kolektivnog ugovora u kojem je definirano „da radniku koji odlazi u mirovinu pripada pravo na otpremninu čija visina ne može biti niža od neoporezivog iznosa utvrđenog Pravilnikom o porezu na dohodak uvećan za 1.000,00 kuna neto po godino efektivnog radnog staža kod poslodavca“. U 2022. godini 3 radnice planirale su odlazak u mirovinu.

U ožujku je zaposlena nova ravnateljica.

Spremačicama i pomoćnicima se i u 2022. godini usklađuje plaća jer imaju manju od Zakonom propisane.

Dječjem vrtiću je, temeljem sanitarnog inspekcijskog nadzora, naloženo da opremi sve dječje skupine posteljinom. Polovica plahtica nabavljena je u 2021. godini, a druga polovica u 2022. godini. U rashodima Vrtić ima novu stavku pranja dječje posteljine. Nabavljeno je novo računalo.

Jedna odgojiteljica i pedagoginja polazile su radionice „Rastimo zajedno“ te su, nakon završene edukacije, provele ciklus od 11 radionica za roditelje. Od edukacija također se održalo 4 radionica na temu „Timski rad i suradnja“ za sve odgojitelje vrtića.

Prihodi poslovanja iznose 3.022.201,01 kuna, višak prihoda iz prethodne godine 33.221,16 kuna, ukupni rashodi 2.924.675,50 kuna, te višak prihoda za tekuće razdoblje iznosi 130.746,67 kuna.

**Proračunski korisnik: POU „A. Vivoda“ Buzet**

Ukupni prihodi i primici za razdoblje 1-6/22. godini iznose 643.265,41 kn, što u usporedbi sa istim razdobljem 2021.godine predstavlja povećanje od 11,4%. Ukupni rashodi u visini 610.412,99 kuna veći su za 14,3% od rashoda realiziranih u istom razdoblju prošle godine.

U tekućem razdoblju ostvareni su ukupni primici u iznosu 680.323,80 kuna sa viškom prihoda iz prošle godine, a ukupni rashodi u iznosu od 610.412,99 kuna, iz čega slijedi da je Učilište ostvarilo ukupno 69.910,81 kunu viška prihoda.

Vlastiti prihodi Učilište za prvih 6 mjeseci iznosili su 147.286,96 kuna. Isti se odnose na sljedeće djelatnosti: članarinu knjižnice, ulaznice u Muzej, kino, koncerti i ulaznice na Kaštelu, prodaja naušnice i najam poslovnih prostora u Narodnom domu.

Vlastiti rashodi u iznosu 114.434,54 kune pokrivaju troškove energije, komunalnih usluga, materijala, telefonske troškove, troškove zaštite na radu, nabavku knjiga, tekuće održavanje i organizaciju kulturnih manifestacija.

**Proračunski korisnik: Dom za starije osobe Buzet**

Prihodi i rashodi za razdoblje 1.-6. mjesec 2022. godine realizirani su prema zadanom financijskom planu za 2022. godinu uz manja odstupanja.

Prihodi se sastoje od:

Institucionalna djelatnost

- prihoda Doma realiziranih od naplate korisnika usluga u iznosu od 1.495.258,46 kn

- prihoda iz gradskog proračuna u iznosu od 876.674,56 kn

- prihod od kamate od 1,04 kn

- prihoda od Istarske županije za dodatne mjere zdravstvene zaštite (specijaliste) u iznosu od 7.475,00 kn

- prihoda od Ministarstva rada, mirovinskog sustava, obitelji i socijalne politike 6.000,00 kn temeljem Odluke o raspodjeli financijskih sredstava za provedbu javnog Poziva za dodjelu financijske podrške za smanjenje utjecaja porasta cijena energenata na pružatelje socijalnih usluga u Republici Hrvatskoj

- prihoda temeljem prijenosa EU sredstava po projektu „Unaprjeđenje i poboljšanje izvaninstitucionalne skrbi za osobe treće životne dobi na području Grada Buzeta“ u iznosu od 403.108,31 kn

- preneseni višak prihoda iz 2021. godine u 2022. godinu iznosi 9.442,61 kn a njime će se financirati dio troškova usluga.

Izvaninstitucionalna djelatnost

- prihoda Pomoći u kući od naplate korisnika usluga temeljem Rješenja centra za socijalnu skrb i Ugovora o korištenju socijalnih usluga u iznosu od 70.317,80 kn

- prihoda iz gradskog proračuna u iznosu od 248.203,12 kn

- prihoda iz gradskog proračuna u iznosu od 965,50 kn za potrebe Organiziranih dnevnih aktivnosti

- prihoda od Istarske županije za program Pomoć u kući 38.907,00 kn preko gradskog proračuna

- prihod za sufinanciranje aktivnosti Dislocirani dnevni boravak Lanišće nije realiziran zbog nemogućnosti obavljanja aktivnosti uslijed epidemioloških mjera.

Najveći rashodi odnose se na: bruto plaće sa doprinosom za obvezno zdravstveno osiguranje na plaću (bruto 2) 1.471.752,83 kn, ostala materijalna prava radnika (naknada za prijevoz na posao i s posla) 129.996,80 kn, regres za godišnji odmor 47.875,00 kn, naknade za korištenje privatnog automobila u službene svrhe za potrebe obavljanja usluga pomoći u kući 9.860,00 kn. Rashodi materijala i sredstva za čišćenje i održavanje te materijala za higijenske potrebe i njegu iznose 37.021,46 kn. Rashodi za namirnice iznose 294.682,99 kn, električna energija, plin za kuhinju i lož ulje 182.101,22 kn, motorni benzin i dizel gorivo za službena vozila 26.113,12 kn, najamnina zgrade, zakupnina za zemljište radi prava građenja, sufinanciranje najamnine deficitarnom kadru (medicinskim sestrama) i najam plinskog spremnika 122.459,70 kn, rashod za usluge tekućeg održavanja zgrade, opreme i vozila 36.044,05 kn, opskrba vodom 16.373,15 kn, odvoz smeća 42.091,10 kn, premije osiguranja radnika, korisnika i vozila 11.455,36 kn.

Novi troškovi (u odnosu na prethodne godine) temeljem EU projekta „Unaprjeđenje i poboljšanje izvaninstitucionalne skrbi za osobe treće životne dobi na području Grada Buzeta“ iznose: za plaće (bruto 2) 163.259,20 kn, ostali rashodi po projektu (priznato 15% od bruto 2) 24.488,85 kn, troškovi revizorskih usluga 15.468,75 kn, refundiranje troškova partnerima u projektu Gradu Buzetu 80.537,23 kn i Općini Lanišće 24.897,96 kn.

U izvještajnom razdoblju za izgradnju objekta prispjele su obveze u sveukupnom iznosu od 1.213.343,48 kuna. Od navedenog iznosa trošak dogradnje Doma u iznosu od 584.725,48 kn financirat će se iz kredita Doma za starije osobe Buzet.

**Projekt: „Unaprjeđenje i poboljšanje izvaninstitucionalne skrbi za osobe treće životne dobi na području Grada Buzeta”**

U razdoblju od 1.1.2022. do 30.6.2022. u sklopu projekta podnesena su dva Zahtjeva za nadoknadom sredstava (ZNS 5 i ZNS 6).

ZNS 5 podnesen je 21.2.2022. te su potraživana sredstva u iznosu od 156.199,29 kn. Potraživana sredstva su odobrena u iznosu od 152.040,57 kn. Dio troškova je izuzet radi detaljnije provjere i priznat u slijedećem izvještajnom razdoblju. Potraživana su sredstva za konzultantske usluge pripreme i provedbe javne nabave i trošak rada zaposlenih na projektu.

ZNS 6 podnesen je 19.5.2022. te su potraživana sredstva u iznosu od 251.067,74 kn. Potraživana sredstva su odobrena u cjelokupnom iznosu. Potraživana su sredstva za promidžbu i vidljivost projekta, geodetske usluge, uslugu financijske revizije projekta, konzultantske usluge i trošak rada zaposlenih na projektu.

U ovom izvještajnom razdoblju izrađeni su promotivni materijali i izvršeno je predstavljanje projekta, sklopljen je ugovor za izvođenje radova dogradnje i rekonstrukcije Doma za starije osobe Buzet s tvrtkom Vladimir Gortan d.d., sklopljen je ugovor za stručni nadzor gradnje i koordinatora II zaštite na radu s tvrtkom Karloline-Kling d.o.o., provedene su jednostavne nabave i izdane narudžbenice za projektantski nadzor, geodetske usluge i uslugu revizije mehaničke otpornosti i stabilnosti – izdavanje potvrde geomehaničara o dozvoljenom opterećenju temeljnog tla.

U sklopu jednostavne nabave geodetskih usluga, ugovoreni geodet je izradio elaborat iskolčenja objekta i geodetski snimak postojećeg stanja.

Izvršena je financijska revizija projekta te je izrađeno I. privremeno izvješće o provedenoj reviziji za 2021. godinu.

Ugovoreni geomehaničar izradio je Izvješće o stanju temeljnog tla nakon iskopa za budući objekt.

Do 30.6.2022. građevinski radovi se odvijali su se sukladno dinamičkom planu – izvodili su se armirano-betonski zidovi prizemlja zgrade, dovršena je podna ploča, izvodila se temeljna kanalizacija.

Do 30.6.2022. radilo se na pripremi javne nabave za opremanje objekta i javne nabave za vozila.

## Razdjel 300 – Upravni odjel za financije i gospodarstvo

U nastavku su obrazloženja i pregled realiziranih aktivnosti prema programima iz djelokruga Upravnoga odjela za financije i gospodarstvo Grada Buzeta u prvoj polovici 2022. godine.

**Program 1023: Javna uprava i administracija**

Program Javna uprava i administracija izvršen je u iznosu 810.010,15 kn (plan 2.556.100,28 kn), što iznosi 40,00% planiranih sredstava.

Aktivnost A102301: Redovna djelatnost odjela

Izvršena je u iznosu 535.593,15 kn ili 40,83% plana. Kroz aktivnosti redovne djelatnosti odjela predviđeni su rashodi za plaće službenika, doprinose na plaći, naknada za prijevoz i službena putovanja, rashoda za usluge, premije osiguranja, bankarske usluge i usluge platnog prometa, naknade Poreznoj upravi za naplatu poreza na potrošnju (1%) i poreza na dohodak (5%).

Aktivnost A102304: Otplata kamata po zaduženju

Aktivnost je realizirana u iznosu 13.167,00 kn ili 23,06% plana.

Aktivnost A102305: Otplata kredita

Otplata kredita za Vrtić uredno se izvršava; realizirana je u iznosu 261.250,00 kn, odnosno 50% u odnosu na tekući plan.

Aktivnost A102307: Revizorske usluge

Revizija trgovačkih društava Park d.o.o. i Plzet d.o.o. je pokrenuta i navedena je aktivnost u tijeku. Do dana 30.06.2022. godine rashodi za navedeno nisu se realizirali. Realizacija navedenog očekuje se u drugoj polovici godine.

Kapitalni projekt K102306: Izrada provedbenog Programa za mandatno razdoblje i Plana razvoja

Gradsko vijeće Grada Buzeta donijelo je Odluku o pokretanju postupka izrade Plana razvoja Grada Buzeta za razdoblje 2022. – 2027. godine 08.06.2022. godine. Aktivnosti vezane za izradu su započele, dok se realizacija očekuje u drugoj polovici drugog polugodišta 2022. godine.

**Program 1024: Program gospodarstva**

Aktivnost A102402: Subvencije

Grad Buzet u cilju poticanja razvoja poduzetništva osigurao je u Proračunu Grada Buzeta za 2022. godinu financijska sredstva u vidu nepovratnih potpora za poticanje razvoja poduzetništva u visini od 170.000,00 kuna, razdjel 3. Upravni odjel za financije i gospodarstvo, pozicije R316, R316B, konto 3522, Subvencije poduzetnicima, pozicije R020, R020A, R020B konto 3523, Subvencije obrtnicima te pozicije R1045, konto 3512, u skladu sa Programom poticanja poduzetništva i poljoprivrede u 2022. godini, te Subvencije poduzetnicima izvan javnog sektora – Poduzetnik IŽ 2020.

U tablici su prikazane isplaćene subvencije po vrstama potpora:

|  |  |  |
| --- | --- | --- |
| RB | Mjera | Iznos |
| 1. | Potpore za novo zapošljavanje i samozapošljavanje | 27.436,82 kn |
| 2. | Potpore poduzetnicima - početnicima koji prvi put otvaraju obrt ili trgovačko društvo | 20.000,00 kn |
| 3. | Kapitalna potpora za povećanje konkurentnosti | 46.807,51 kn |
| 4. | Polaganje majstorskih ispita o stručnoj osposobljenosti | 600,00 kn |
| 5. | Potpore za troškove reklame i promidžbe subjekata na području zaštićene kulturno-povijesne cjeline | 1.000,00 kn |
| 6. | Potpore za nastupa poduzetnika na manifestacijama u vezi s poduzetništvom u 2022. godini | 2.000,00 kn |
| 7. | Subvencija kamata za kreditnu liniju „Poduzetnik Istarska županija 2020“ | 24.728,76 kn |
| **Ukupno** | **122.573,09 kn** |

U razdoblju od 1. siječnja 2022. godine do 30. lipnja 2022. godine isplaćeno je sveukupno 122.573,09 kuna poticaja za poduzetništvo, od čega se iznos od 47.145,60 kuna odnosi na trgovačka društva, a 50.698,73 kune na obrtnike. Iznos od 24.728,76 kuna se odnosi na mjeru subvencija kamata za kreditnu liniju „Poduzetnik Istarska županija 2020. godine“.

Mjeru potpore poduzetnicima - početnicima koji prvi put otvaraju obrt ili trgovačko društvo koristila su dva (2) obrta, a mjeru potpora za novo zapošljavanje i samozapošljavanje koristilo je sedam (7) poduzetnika, za što je sveukupno izdvojeno 47.436,82 kune iz Proračuna Grada.

Mjeru Kapitalna potpora za povećanje konkurentnosti koristilo je devet (9) subjekata, a mjera se odnosi na nabavku jednog komada alata ili opreme za obavljanje osnovne djelatnosti, odnosno jednog stroja s potrebnim dodacima i priključcima. Isplaćeno je 46.807,51 kunu potpore.

Mjeru subvencije kamata za kreditnu liniju „Poduzetnik Istarska županija 2020“ koristi osamnaest (18) subjekata, za što je izdvojeno 24.728,76 kune iz Proračuna Grada. Navedeni rashodi čine udio od 22,48% plana.

**POLJOPRIVREDA**

Za provedbu mjera poticanja poljoprivrede planirana su sredstva u visini od 80.000,00 kuna, razdjel 03. Upravni odjel za financije i gospodarstvo, pozicija R317, konto 3523, Subvencije poljoprivrednicima sukladno Odluci o subvencijama u poljoprivredi u 2022. godini.

U tablici su prikazane isplaćene subvencije po vrstama potpora:

|  |  |  |
| --- | --- | --- |
| RB | Mjera | Iznos |
| 1. | Premije osiguranja biljne i stočarske proizvodnje, plastenika i staklenika | 3.951,63 kn |
| 2. | Sufinanciranje nabave sadnog materijala | 2.978,65 kn |
| 3. | Sufinanciranje troškova zaštite nasada i stoke od divljači | 2.664,96 Kn |
| 4. | Nabava poljoprivredne mehanizacije i opreme | 10.000,00 kn |
| 5. | Subvencija za edukaciju i stručno osposobljavanje za rad na poljoprivrednom gospodarstvu | 1.000,00 kn |
| **Ukupno** | **20.595,24 kn** |

U razdoblju od 1. siječnja 2022. godine do 30. lipnja 2022. isplaćena su sredstva u iznosu 21.930,28 kn poticaja za poljoprivredu, dok je realizirano 20.595,24 kn. Za razliku više uplaćenih sredstava zatražit će se povrat.

Sedam (7) je OPG-ova koristilo poticaje koji se odnose na mjeru premije osiguranja biljne i stočarske proizvodnje, plastenika i staklenika, za što je isplaćeno 3.951,63 kuna.

Poticaje za mjeru sufinanciranje nabave sadnog materijala koristilo je pet (5) OPG-ova, za što se iz proračuna isplatio iznos od 2.978,65 kune.

Jedan (1) OPG je koristio mjeru koja se odnosi na edukaciju i stručno osposobljavanje za rad na poljoprivrednom gospodarstvu u iznosu od 1.000,00 kuna.

Poticaje za mjeru nabava poljoprivredne mehanizacije i opreme koristio je jedan (1) OPG, za što se iz proračuna isplatio iznos od 10.000,00 kuna.

Dva (2) OPG-a koristilo je mjeru sufinanciranje troškova zaštite nasada i stoke od divljači u iznosu od 2.664,96 kuna.

Kapitalni projekt K102404: Program raspolaganja poljoprivrednim zemljištem

Izmjene programa raspolaganja poljoprivrednim zemljištem su u tijeku, no prilikom izrade istih nailazi se na brojne zapreke, što utječe na samu realizaciju pa samim time i na realizaciju navedenog projekta.

Kapitalni projekt K102405: Izrada Programa zaštite od divljači van lovnog područja za Grad Buzet

Program zaštite od divljači van lovnog područja je u postupku izrade, te se njegova realizacija očekuje do kraja ove godine.

## Razdjel 400 – Upravni odjel za gospodarenje prostorom

U nastavku su obrazloženja i pregled aktivnosti prema programima iz djelokruga Upravnoga odjela za gospodarenje prostorom za drugu polovicu 2022. godine.

**Program 1026: Javna uprava i administracija**

**Aktivnost A1026: Redovna djelatnost odjela**

Aktivnost je izvršena u iznosu 368.724,67 kn ili 39,55% plana. Kroz aktivnosti redovne djelatnosti odjela predviđeni su rashodi za plaće službenika, doprinose na plaći, ostali rashodi za zaposlene, naknada za prijevoz na posao i s posla.

**Program 1027: Program održavanja objekata i uređaja komunalne infrastrukture**

**Aktivnost A1027: Održavanje komunalne infrastrukture**

**Podaktivnosti A1027:**

**Održavanje atmosferskih voda**

**Održavanje čistoće javnih površina**

**Održavanje groblja**

**Održavanje javnih i zelenih površina**

**Održavanje nerazvrstanih cesta**

**Troškovi zimske službe**

**Troškovi regulacije parkiranja u Starom gradu**

Komunalne djelatnosti održavanja objekata i uređaja komunalne infrastrukture su temeljem Zakona o komunalnom gospodarstvu ugovorene na godišnjoj razini s Trgovačkim društvom „Park” u ukupnom planiranom iznosu 3.165.000,00 kn i realizirane su u iznosu 1.358.362,91 kn što je približno razmjerno razdoblju izvještavanja. U narednom razdoblju biti će potrebno osigurati dodatna sredstva za održavanje komunalne i komunalne vodne infrastrukture na postojećoj razini do kraja godine, obzirom na povećanje svih ulaznih troškova i smanjenje očekivanih prihoda (npr. od prodaje korisne sirovine).

**Podaktivnost: Obilježavanje naselja, ulica, cesta i prometne signalizacije**

Podaktivnost je planirana u iznosu 97.389,75,00 kn.

Podaktivnost je realizirana u ukupnom iznosu 6.918,75 kn za troškove nabave nedostajuće i zamjene dotrajale prometne signalizacije, prometnih ogledala i informativnih tabela za javne površine, te troškove njihove montaže.

Ugovorene obveze iznose 14.293,75 kn.

Ugovorenih obveza iz 2021. godine i prethodnih razdoblja nema.

**Podaktivnost: Održavanje naselja**

Podaktivnost je planirana u iznosu 547.000,00 kn, od čega na namjenski prijenos za ugovorene obveze iz 2021. godine otpada 27.000,00 kn.

Podaktivnost je ukupno ugovorena u iznosu 191.854,55 kn i realizirana u iznosu 77.573,91 kn.

Ugovorena sredstva u razdoblju 1. – 6. mjesec 2022. odnose se na zahvate:

|  |  |
| --- | --- |
| Čišćenje divlje deponije Minjera | 6.400,00 kn |
| Rad autoplatformom sječa i piljenje grana u st. Gradu (poč. Šetnjice) | 3.312,50 kn |
| Silikoniranje prozora i erti, uklanj plijesni i farbanja u PI Verzi | 17.550,00 kn |
| Sanacija urušenih zidina St. Grada \_Vatrogasni dom | 83.700,00 kn |
| Mo Mlun\_malčiranje i krčenje šumskih puteva | 23.036,11 kn |
| Izrada fasade doma u Sv. Ivanu | 33.405,94 kn |
| Rad stroja za uređenje puteva uz naselje Valice | 15.000,00 kn |

U narednom razdoblju očekuje se intenzivnija realizacija ostalih planiranih zahvata za većinu kojih su pripremne radnje u tijeku.

**Podaktivnost: Troškovi održavanja besplatne bežične internet zone na području Grada Buzeta**

Podaktivnost je planirana u iznosu 40.776,25 kn i utrošena je u iznosu 4.375,00 kn za podmirenje usluge održavanja infrastrukture za besplatnu bežičnu internet zonu na području Grada Buzeta i infrastrukturu postavljenu u sklopu projekta Wifi4U.

**Aktivnost A1027: Ostale usluge**

**Podaktivnost: Deratizacija i dezinsekcija**

Podaktivnost je planirana u iznosu 20.000,00 kn, ugovorena u iznosu 15.975,00 kn po provedenoj jednostavnoj nabavi i do sada realizirana u iznosu 7.304,69 kn za provođenje redovnih mjera preventivne deratizacije i dezinsekcije sukladno ugovornim rokovima, te suzbijanje insekata (stršljena) s javnih površina na području Grada Buzeta.

**Podaktivnost: Troškovi higijeničarskog servisa**

Podaktivnost je planirana u iznosu 100.000,00 kn i utrošena u izvještajnom razdoblju u iznosu 51.196,71 kn za izvršenje higijeničarskih usluga zbrinjavanja pasa i mačaka lutalica i sličnih usluga.

Obzirom na očekivanu razinu troškova, stavka je bila tijekom godine povećana za dodatnih 50.000,00 kn, te bi osigurani iznos trebao dostajati do kraja godine.

**Podaktivnost: Geodetske i ostale intelektualne usluge**

Podaktivnost je planirana je u ukupnom iznosu 304.800,52 kn i ugovorena je u iznosu 131.637,75 kn za podmirenje izvršenih geodetskih, odvjetničkih i konzultantskih usluga i usluga sudskih vještaka u pripremi gradskih investicija, projekata i u postupcima raspolaganja nekretnina. Od ukupnog ugovorenog iznosa, na ugovorene obveze za koje je izvršen namjenski prijenos iz 2021. godine otpada 80.410,00 kn , a preostali iznos otpada na ugovorene obveze iz tekuće godine.

Podaktivnost je realizirana u izvještajnom razdoblju u iznosu 82.343,75 kn.

Predlaže se povećanje planiranog iznosa u slijedećem rebalansu proračuna za 2022. godinu za realizaciju svih planiranih aktivnosti u 2022. godine, obzirom su u trenutku sastavljanja ovog izvješća sva planirana sredstva u cijelosti ugovorena.

**Podaktivnost: Troškovi izvršenja rješenja komunalnog redara”**

Podaktivnost je planirana u iznosu 7.318,00 kn i nije realizirana u izvještajnom razdoblju za podmirenje troškova izvršenja po nalogu komunalnog redara.

**Aktivnost: Održavanje javne rasvjete**

**Podaktivnost: Utrošena energija za javnu rasvjetu**

Podaktivnost je planirana u iznosu 460.000,00 kn, ugovorena putem javne nabave i realizirana u iznosu 170.912,77 kn za podmirenje troškova utrošene električne energije za funkcioniranje javne rasvjete.

**Podaktivnost: Održavanje javne rasvjete”**

Podaktivnost je planirana u iznosu 124.000,00 kn, ugovorena putem jednostavne nabave i utrošena u iznosu 67.031,25 kn za podmirenje usluge tekućeg i interventnog održavanja javne rasvjete.

**Podaktivnost: Naknada za energetsku uslugu**

Podaktivnost je planirana u iznosu od 153.000,00 kn u skladu s ugovorenom visinom naknade po provedenom postupku energetske obnove javne rasvjete. Stavka je realizirana u iznosu 76.451,28 kn, razmjerno izvještajnom razdoblju.

**Program 1028: Zaštita i očuvanje čovjekove okoline**

**Aktivnost A1028: Izgradnja vodovodne mreže**

**Podaktivnost: Namjenska sredstva za izgradnju vodovodne mreže**

Podaktivnost je planirana u iznosu 453.084,60 kn.

Sredstva nisu utrošena u izvještajnom razdoblju

**Aktivnost A1028: Izgradnja kanalizacije**

**Podaktivnost: Park odvodnja – prijenos za izgradnju kanalizacije i izradu projekata**

Podaktivnost je planirana u iznosu 380.000,00 kn (uz dodatni planirani prihod Park odvodnje d.o.o.. s naslova naknade za razvoj). Stavka nije realizirana u izvještajnom razdoblju, ugovorene su aktivnosti izrade projektne dokumentacije za rekonstrukciju kanalizacijskog kolektora u Riječkoj ulici (18.000,00 kn), pokrenuta izrada izvedbenog projekta za kanalizaciju Stari grad – II. faza, te je (po uspješnom rješavanju imovinsko – pravnih odnosa) omogućena izgradnja kanalizacije Mala huba II. Od odluka nadležnih državnih tijela ovisi daljnji tijek aktivnosti na izgradnji kanalizacijske mreže u Maloj hubi II i starom gradu Buzetu tj. nakon zatvaranja financijske konstrukcije s Hrvatskim vodama (odvodnja u gospodarskoj zoni Mala huba II i odvodnja starog grada od Sv. Jurja do Velih vrata). Nakon potpisivanja Sporazuma o sufinanciranju rekonstrukcije Riječke ulice s Hrvatskim cestama (dionica glavnog kolektora u dijelu od Spomenika do Mašimove škulje) i provedbe javne nabave slijedi i početak navedenih aktivnosti

Za radove rekonstrukcije kanalizacijskog kolektora u Riječkoj trebati će osigurati, sukladno prijedlogu Sporazuma, uz osiguranih 100.000,00 kn dodatnih 384.543,75 kn u idućem rebalansu Proračuna.

**Program 1029: Održavanje poslovnih i stambenih prostora**

**Aktivnost A1029: Adaptacija i održavanje poslovnih prostora**

**Podaktivnost: Adaptacija i održavanje poslovnih prostora**

Podaktivnost je planirana u iznosu 375.000,00 kn, ugovorena u iznosu 40.480,13 kn i realizirana je u iznosu 28.146,50 kn.

Realizirana sredstva odnose se na:

- troškove manjih zahvata održavanja (ugovoreno u izvještajnom razdoblju 22.930,13 kn),

- režijske troškove za nepopunjene poslovne prostore i

- kompenzacije zakupnine sa zakupoprimcima temeljem izvršenih ulaganja u poslovne prostore (provedene kompenzacije u iznosu 10.237,50 kn u izvještajnom razdoblju), kako slijedi:

|  |  |
| --- | --- |
| Režijski troškovi za Poduzetnički inkubator Verzi (prefakturiraju se TD Plzet kao upravitelju) | 460,53 kn |
| Manji popravci (ličenje , silikoniranje oko prozora, fugiranje) u Poduzetničkom inkubatore Verzi | 17.550,00 kn |
| Kompenzacije s izvršenim ulaganjima u poslovne prostore: |  |
| Lovačko društvo Gradac Roč (za pola godine) | 10.237,50 kn |

**Podaktivnost: Održavanje zajedničkih dijelova i uređaja zgrada**

Podaktivnost je planirana u iznosu 30.000,00 kn za sufinanciranje razmjerno vlasničkom udjelu aktivnosti na sanaciji krovišta u zgradi u kojoj Grad Buzet posjeduje poslovni prostor.

**Aktivnost A1029: Održavanje stambenih prostora**

**Podaktivnost: Adaptacija i održavanje stanova za posebne namjene**

Podaktivnost je planirana u iznosu 63.955,28 kn. Stavka je realizirana u iznosu 190,54 kn za troškove režija za prazan stan.

**Podaktivnost: Održavanje zajedničkih dijelova i uređaja zgrada**

Podaktivost je planirana u iznosu 100.000,00 kn, od čega 30.000,00 kn za podmirivanje tekućih troškova pričuve za zgrade u kojima Grad Buzet ima u vlasništvu posebne dijelove zgrada, a preostalih 70.000,00 kn je planirano za sufinanciranje troškova sanacije krovišta na zgradama u kojima Grad Buzet ima stambene prostore. Aktivnost je realizirana u iznosu 14.165,70 kn za plaćanje troškova pričuve sukladno potpisanim međuvlasničkim ugovorima za prostore i stanove kojih je vlasnik Grad Buzet, a razmjerno izvještajnom razdoblju.

Obzirom nije pripremljena dokumentacija za sanaciju krovišta od strane drugih suvlasnika, sredstva nisu još utrošena, te je neizvjesno hoće li biti utrošena do kraja godine,

**Podaktivnost: Sufinanciranje sanacije fasada i krovova u Starom gradu Buzetu, Roči i Humu**

Stavka je planirana u iznosu 25.000,00 kn i nije utrošena u izvještajnom razdoblju.

U početnoj je fazi obrada dva zahtjeva za sufinanciranjem. U ovisnosti o kompletiranju dokumentacije podnositelja, realizirati će se i planirana sredstva.

**Podaktivnost: Adaptacija i uređenje prostorija za Mjesne odbore**

Stavka je planirana u iznosu 135.000,00 kn i nije ugovorena u izvještajnom razdoblju.

U drugom polugodištu slijedi realizacija planiranih manjih zahvata po Mjesnim odborima za koje je priprema u tijeku:

* Uređenje svlačionica Doma u Vrhu,
* Uređenje prostorija doma u Sv. Donatu (kat)
* Ograđivanje doma u Prodanima uz cestu,
* Uređenje čajne kuhinje doma u Roču, te
* Uređenje sanitarnog čvora doma u Krušvarima.

**Aktivnost A1029: Ostali materijalni izdaci za održavanje gradskih nekretnina**

**Podaktivnost: Ostali materijalni troškovi održavanja gradskih nekretnina”**

Stavka je planirana u iznosu 190.000,00 kn i utrošena je u iznosu 108.810,99 kn za podmirenje režijskih i ostalih tekućih troškova održavanja gradskih prostora za polugodišnje razdoblje. Uslijed porasta režijskih troškova, planirani iznos biti će potrebno povećati u rebalansu proračuna.

**Program 1030: Gradnja objekata i uređaja**

**Kapitalni projekt K1030: Gradnja objekata i uređaja**

**Kapitalni podprojekt: Sufinanciranje ŽUC sanacije županijskih cesta**

Kapitalni podprojekt je planiran u iznosu 180.000,00 kn i ugovorena je u drugom polugodištu u iznosu 150.000,00 kn za sufinanciranje zahvata nastavka rekonstrukcije i proširenja dijela lokalne ceste Roč – Hum. Preostalih 30.000,00 kn planirano je za manje zahvate sanacija na županijskim i lokalnim cestama te ta sredstva nisu ugovorena niti utrošena.

Istima će se Županijskoj upravi za ceste sufinancirati mani zahvati sanacije najkritičnijih dijelova lokalnih cesta.

**Kapitalni podprojekt: Otkup zemljišta i zgrada**

Kapitalni podprojekt je planirana u iznosu 1.314.000,00 kn i realizirana je u izvještajnom razdoblju u iznosu 808.000,00 kn.

Obzirom je u postupcima ishođenja akata za gradnju nekoliko dionica javnih prometnica i nerazvrstanih cesta u naseljima s ciljem stavljanja u funkciju građevinskih područja, predlaže se sredstva ostaviti u planiranom iznosu, iako možda neće kompletan planirani iznos biti realiziran u proračunskoj 2022. godini.

**Kapitalni podprojekt: Ulaganja u autobusni kolodvor**

Kapitalni podprojekt je planiran u iznosu 111.500,00 kn i realiziran u iznosu 55.287,36 kn tj. razmjerno izvještajnom razdoblju, a temeljem višegodišnjeg ugovora.

**Kapitalni podprojekt: Izrada tehničke dokumentacije**

Kapitalni podprojekt je planiran u iznosu 1.416.855,00 kn, ugovoren u iznosu 449.230,00 kn u izvještajnom razdoblju (od čega 207.855,00 kn za ugovorene nefakturirane obveze iz 2021. i ranije) i realiziran u iznosu 174.763,51 kn.

U trenutku sastavljanja ovog izvješća, ukupno je ugovoreno izrade projektne i prostorno – planske dokumentacije u iznosu 1.044.042,50 kn.

Najbitnije prenesene obveze iz 2021. godine se odnose na:

* izradu III. ID PPUG Buzeta
* izradu II ID UPU Buzeta,
* izradu glavnog projekta modernizacije javne rasvjete na području Grada Buzeta i
* izradu glavnog projekta adaptacije polivalentnog igrališta uz Srednju školu (betonsko),

koje aktivnosti su sve pokrenute a većina istih je i završena.

**Kapitalni podprojekt: Izrada projektne dokumentacije za prijavu projekta sanacije odlagališta Griža**

Kapitalni podprojekt je planiran u iznosu 225.000,00 kn sukladno potpisanom ugovoru o sufinanciranju s Fondom zaštite okoliša, ali iz objektivnih razloga nisu stvoreni preduvjeti za dovršetak izrade glavnog projekta sanacije jer se odlagalište Griža u manjem obimu još mora koristiti.

**Kapitalni podprojekt: Rekonstrukcija nerazvrstanih cesta”**

Kapitalni podprojekt je planiran u iznosu 200.000,00 kn uz dodatnih 50.000,00 kn planiranih na održavanju komunalne infrastrukture, jednostavna nabava za ukupni iznos osiguranih sredstava je u tijeku i sredstva će biti u cijelosti realizirana u drugom polugodištu 2022. godine.

**Kapitalni podprojekt: Troškovi komunalnog opremanja stanova POS**

Kapitalni podrojekt planiran je u iznosu 100.000,00 kn za troškove komunalnog opremanja stanova POS (prvenstveno otkup angažirane snage za buduće stanove). Obzirom je u tijeku izrada projektne dokumentacije, sredstva još nisu utrošena niti je od strane opskrbljivača izdana elektroenergetska suglasnost u kojoj će biti utvrđeni parametri za otkup angažirane snage.

**Kapitalni podprojekt: Izgradnja javne rasvjete**

Kapitalni podprojekt je planiran u iznosu 124.000,00 kn, te ugovoren i realiziran u cijelosti u ugovorenom iznosu 122.867,50 kn za zahvate izgradnje i proširenja javne rasvjete više naselja.

**Kapitalni podprojekt: Rekonstrukcija javne rasvjete od Autobusnog kolodvora do kapelice Sv. Martin**

Kapitalni podprojekt planiran je u iznosu 120.000,00 kn i nije realiziran u izvještajnom razdoblju. U međuvremenu izrađen je glavni projekt i u tijeku je jednostavna nabava za I. fazu radova (izvedba temeljnih stopa, uzemljenja, kablovi i zemljani radovi), dok će u 2023. godini trebati osigurati nedostajuća sredstva za II. fazu.

**Kapitalni podprojekt: Usluge stručnog nadzora gradnje**

Kapitalni podprojekt je planiran u iznosu 33.000,00 kn, te nije ugovoren ni realiziran u izvještajnom razdoblju.

**Kapitalni podprojekt: Uređenje naselja**

Kapitalni podprojekt je planiran u iznosu 276.304,30 kn (od čega 76.304,30 kn namjenskog prijenosa iz 2021. godine) i nije ugovoren u izvještajnom razdoblju.

Realizirana sredstva u iznosu 82.339,80 odnose se na izvedene radove uređenja fasade škole u Račičkom brijegu (74.304,30 kn, od čega 67.554,30 kn namjenski prenesenih sredstava iz 2021. godine), te za izvedene limarske radove u Mjesnom odboru Sv. Martin u iznosu 8.035,00 kn.

Preostalo je za realizirati manje zahvate uređenja naselja planirane Programom građenja za koje su većinom pripremne radnje izvršene i slijedi realizacija u drugom polugodištu.

**Kapitalni podprojekt: Komunalno uređenje poduzetničkih zona**

Kapitalni podprojekt je planiran u iznosu 225.937,50 kn.

Kapitalni podprojekt je ugovoren u iznosu 8.125,00 kn za dovršetak izrade projektne dokumentacije prometnica u zoni Mažinjica do evidentiranja raskrižja tj. službenog ulaza u zonu s državne ceste (ugovorena obveza iz 2021. godine).

Slijedi u drugom polugodištu ugovaranje izrade I. Izmjena i dopuna urbanističkog plana uređenja zone gospodarske namjene Mažinjica.

**Kapitalni projekt K1030: Proširenje i rekonstrukcija groblja u Buzetu**

**Kapitalni podprojekt: Kapitalna potpora za proširenje i rekonstrukciju groblja u Buzetu**

Kapitalni podprojekt je planiran u iznosu 432.741,00 kn i realiziran razmjerno izvještajnom razdoblju u iznosu 217.174,79 kn za financiranje troškova otplate kredita za proširenje gradskog groblja u Buzetu.

**Kapitalni projekt K1030: Rekonstrukcija javne rasvjete (energetska obnova)**

Kapitalni projekt je planiran u iznosu 3.500.000,00 kn i okončan je postupak ishođenja suglasnosti ministarstva financija za kreditno zaduženje. U narednom razdoblju slijedi javna nabava za rekonstrukciju (modernizaciju) javne rasvjete koja je u pripremi.

**PROGRAM 1000: GOSPODARENJE OTPADOM**

**Aktivnost A1031: Gospodarenje otpadom**

**Podaktivnost: kapitalna potpora za otplatu kredita za izgradnju ŽCGO Kaštijun**

Podaktivnost je planirana u iznosu 88.098,44 kn i nije realizirana u izvještajnom razdoblju, već su ugovorne obveze za podmirenje odgovarajućih kreditnih obveza izvršene nakon razdoblja izvještavanja u planiranim iznosima.

**Podaktivnost: Kapitalne pomoći Park Buzet za izgradnju kompostane za zeleni biootpad**

Podaktivnost je planirana u proračunu sa inicijalnim sredstvima od 100.000,00 kn, uz koja je bilo planirano preostala sredstva namaknuti od strane FZOEU. Građevinska dozvola za zahvat biti će ishođena do kraja ove godine (zbog manjih poteškoća sa ishođenjem okolišnih dokumenata), te je izvjesno da investicija neće biti realizirana u ovoj proračunskoj godini, već je istu potrebno planirati u 2023. godini.

**Podaktivnost: Kapitalne pomoći Park Buzet za kupnju komunalnog vozila**

Podaktivnost je planirana u iznosu 168.000,00 kn temeljem ugovora o sufinanciranju nabave vozila s FZOEU iz prethodnog razdoblja i planirana sredstva u realizirana u cijelosti.

**PROGRAM 1000: PROJEKT PODUZETNIČKI INKUBATOR VERZI**

**Kapitalni projekt: Poduzetnički inkubator Verzi**

**Kapitalni podprojekt: Revizija projekta**

Kapitalni podprojekt je planiran u iznosu 33.750,00 kn i realiziran je u cijelosti.

**Kapitalni podprojekt: Praćenje i provedba projekta**

Kapitalni podprojekt je planiran u iznosu 40.034,84 kn i realiziran u cijelosti u iznosu 39.489,93 kn.

**Kapitalni podprojekt: Pružanje usluga upravljanja (operatera) poduzetničkim inkubatorom**

Kapitalni podprojekt je planiran u iznosu 59.700,00 kn i realiziran razmjerno razdoblju izvještavanja u iznosu 24.875,00 kn.

**Kapitalni podprojekt: Tekući prijenosi EU sredstava za projekt Poduzetnički inkubator Verzi**

Kapitalni podprojekt je planiran u iznosu 10.005,10 kn i realiziran u cijelosti za ugovorene aktivnosti provedene od strane Plzet d.o.o.

**Kapitalni podprojekt: Uredska oprema i namještaj**

Kapitalni podprojekt je planiran u iznosu 113.578,50 kn, od čega za ugovorene obveze informatičke opreme u iznosu 19.966,00 kn.

Preostala sredstva potrebno je u idućem rebalansu rasporediti za:

* povrat SAFU i iznosu 26.506,84 kn za manje realizirana sredstva u odnosu na odobreni predujam i
* preostala sredstva u slijedećem rebalansu rasporediti na zahvate nastavka uređenja unutarnjeg dvorišta zgrade i prolaza (zaštita drvenih grada, oblaganje gips kartonskim pločama vidljive kanalizacijske vertikale, ugradnja zaštite od golubova u prolazu, uređenje platoa unutrašnjeg dvorišta i okolnih pročelja i oluka radi stavljanja površine u funkciju tj. davanja iste u zakup).

**PROGRAM 1034: EDUKATIVNA STAZA „ŠUME - ZELENO BLAGO BUZEŠTINE“**

**Tekući projekt: Edukativna staza „Šume - zeleno blago buzeštine“**

**Tekući podprojekt: Stručni nadzor**

Obzirom su sve aktivnosti na projektu okončane tijekom 2021. godine, u 2022. godini planiran je tj. jedino tekući podprojekt Stručno nadzor u iznosu 5.625,00 kn, te je isti u izvještajnom razdoblju u cijelosti realiziran.

**PROGRAM 1038: SUFINANCIRANJE DOKUMENTACIJE ZA ENERGETSKU OBNOVU**

**Aktivnost A1038: Sufinanciranje dokumentacije za energetsku obnovu**

**Podaktivnost: Sufinanciranje dokumentacije za energetsku obnovu stambenih i višestambenih objekata**

Podaktivnost je planirana u iznosu 105.500,00 kn.

Podaktivnost je realizirana u izvještajnom razdoblju u iznosu 17.500,00 kn, po javnom pozivu za sufinanciranje objavljenom krajem 2021. godine za sufinanciranje dokumentacije za energetsku obnovu obiteljskih kuća.

Tijekom kolovoza 2022. proveden je javni poziv za sufinanciranje projektne dokumentacije za višestambene zgrade i po javnom pozivu višestambenim zgradama odobrena su sredstva sufinanciranja u iznosu 56.956,29 kn.

**Podaktivnost: Kapitalne potpore za energetsku obnovu**

Podaktivnost je planirana u iznosu 114.500,00 kn i nisu realizirana temeljem ugovora o kapitalnoj potpori za financiranje troškova izrade projektne dokumentacije za fotonaponske elektrane na ukupno šest javnih objekata javne društvene i poslovne namjene, od kojih četiri objekta u vlasništvu/osnivača Grada Buzeta. U rebalansu ili Proračunu za 2023. godinu je potrebno za odobrene projekte izgradnje fotonaponske elektrane za zgrade u vlasništvu Grada Buzeta (Dječji vrtić. Dom za starije Buzet, upravna zgrada Parka i upravna zgrada JVP Buzet) osigurati dodatna sredstva kapitalne potpore za provedbu investicija izgradnje fotonaponskih elektrana.

**Podaktivnost: Projektna dokumentacija**

Podaktivnost je planirana u iznosu 40.000,00 kn za potrebe prijave na javne pozive za energetsku obnovu javnih zgrada u vlasništvu Grada Buzeta. U izvještajnom razdoblju sredstva nisu ugovorena.

Izvješće pripremile:

1. Elena Grah Ciliga, pročelnica Upravnog odjela za opće poslove, društvene djelatnosti i razvojne projekte Grada Buzeta,
2. Anica Milković, pročelnica Upravnog odjela za gospodarenje prostorom Grada Buzeta,
3. Reana Glavić Jačić, po ovlaštenju gradonačelnika pročelnica Upravnog odjela za financije i gospodarstvo Grada Buzeta.